Prognoze za 2017 - Gorana Rašić, Generali osiguranje Srbija: Uspešni ne stoje u mestu - Sve o osiguranju\n16. novembra 2017.\tIntervju 3,021 Pregleda\nBliži se kraj godine, i osiguravači realizaciju svojih planova privode kraju. Zvanični rezultati o poslovanju u 2017. godini biće dostupni sledeće godine, ali se na osnovu objavljenih šestomesečnih rezultata već može doći do nekih prognoza. Da li će se godina završiti sa velikim skokom tržišta, i da li se mogu očekivati neka iznenađenja, kakvi su svetski trendovi i koliko se oni kod nas prate? Razgovarali smo sa gospođom Goranom Rašić, CFO i Članicom IO Generali osiguranja u Srbiji.\nRezultati za prvu polovinu godine koje je objavila Narodna Banka Srbije najavljuju da će 2017. godina biti godina umerenog rasta premije osiguranja na nivou od 7 do 8 odsto godišnje, što je nešto sporiji rast u odnosu na trendove u prošle dve godine. Tržište neživotnih osiguranja imalo je ovakav rast i prethodne godine i nije bilo nikakvih većih pomeranja. I dalje je na tržištu dominantno učešće obaveznog osiguranja od autoodgovornosti u segmentu individualnih osiguranja, dok su imovinska osiguranja na drugom mestu po veličini, ali se većim delom odnose na osiguranja imovine pravnih lica. Najbrži rast beleže osiguranja kredita i dobrovoljno zdravstveno osiguranje, ali je njihovo učešće u ukupnoj premiji i dalje vrlo nisko i nema nikakvih nagoveštaja da će se stuktura portfolija promeniti u kraćem roku.\nŽivotno osiguranje i dalje raste brže od neživotnih osiguranja, više od 10 odsto na godišnjem nivou u 2017, ali je taj rast sada prilično smanjen u odnosu na prethodne dve godine, kada je posebno brzo rasla prodaja polisa sa štednim komponentama.\nIako industrija osiguranja raste dvostruko brže od BDP-a, a i mnogo iznad proseka u regionu, i dalje na kraju 2017. ne očekujemo da učešće premije u BDP pređe 2 odsto što se smatra izuzetno niskim razvojem u poređenju sa Evropom i svetom.\nZavršen je i treći kvartal – kako će se tri kvartala odraziti na rezultate poslovanja Vaše kompanije? Da li već možete da date neke prognoze o poslovanju Generali osiguranja u Srbiji u 2017. godini?\nNakon završena tri kvartala u poslovanju, možemo sa velikom izvešnošću potvrditi da će Generali Osiguranje ispuniti planove za 2017, kako po pitanju volumena premije i broja novih klijenata, tako i kada je reč o profitabilnosti. Fokusirani smo na poboljšanje usluga ka klijentima što je osnov strategije Generali Grupe ali uz stalni fokus na dugoročni i profitabilni rast.\nKako tumačite činjenicu da na kraju drugog kvartala 2017. premija životnog osiguranja zauzima drugo mesto u ukupnoj premiji, odmah iza AO, a premija imovinskih osiguranja je sa drugog pala na treće mesto – u odnosu na isti period prošle godine? Da li to može da se pripiše smanjenoj zainteresovanosti građana za imovinska osiguranja, uprkos sve većim opasnostima (prvenstveno od elementarnih nepogoda)?\nStruktura ukupne premije na tržištu osiguranja nije se promenila zbog smanjene zainteresovanosti građana za imovinska osiguranja, nego najviše zbog rasta zainteresovanosti za proizvodima životnog osiguranja u prethodnih nekoliko godina. Premija životnog osiguranja izbila je na drugo mesto još na kraju 2013. kada je zapravo počela ekspanzija rasta ove vrste osiguranja i to prvenstveno proizvoda sa štednom komponentom. Ta tražnja se drastično smanjuje sa snižavanjem tehničkih kamatnih stopa na tržištu osiguranja i upravo to nam sada predstavlja najveći izazov – kako preusmeriti zainteresovanost klijenata ka klasičnim proizvodima osiguranja života.\nSvest prosečnog građanina o osiguranju kao i mogućnost zaštite sopstvene imovine skromnim odvajanjem sredstava za osiguranje i dalje je na izuzetno niskom nivou – nažalost, ni sve češće elementarne pa čak i katastrofalne nepogode nisu uspele da ovu situaciju promene.\nKoliko smo uključeni u opšti trend digitalizacije najbolje mogu svedočiti naši zadovoljni klijenti, koji već godinu dana mogu da kupuju i da plate naše polise korišćenjem aplikacije na mobilnom telefonu, ali i da dobiju razne druge korisne informacije. Prva smo osiguravajuća kompanija na tržištu Srbije koja je ovakvu uslugu ponudila klijentima, a i na regionalnom nivou smo među prvima. Ovo je samo jedan od primera, s obzirom na to da su inovativno poslovanje i korišćenje modernih tehnologija i inače karakteristike Generali osiguranja. Uz podršku Generali Grupe ubrzano radimo na digitalizaciji svih procesa u kompaniji kako bismo što kvalitetnije i brže odgovorili zahtevima klijenata i spremno dočekali nove još modernije i zahtevnije generacije. Generali Grupa je već formirala stručne timove koji su fokusirani na mogućnosti korišćenja veštačke inteligencije i robotike u službama podrške, i sigurno ćemo i mi u Srbiji vrlo brzo poći tim putem.\nKoji su to još novi trendovi u proizvodima osiguranja koje prati svetska, a koji očekuju i domaću industriju osiguranja industrija osiguranja (osiguranje od terorizma, sajber rizici isl.).\nSvetska industrija osiguranja apsolutno mora pratiti opšte trendove, koji ne nameću samo nove proizvode nego i nove kanale komunikacije i prodaje, i potpuno pomeraju granice i očekivanja. Nažalost, i dalje i na svetskom i evropskom nivou postoje mnoga zakonska ograničenja koja ovaj razvoj usporavaju, tako da je razvoj u praksi sporiji od mogućnosti i ambicija struke.\nSajber rizici su vrlo aktuelni i dosta se o njima priča, ali svakako nisu jedini niti najizazovniji koji nas čekaju u Srbiji u narednim godinama. Mislim da će pre toga mnogo značajnije biti uvođenje “telematics-a” u osiguranje ili “self service” osiguranja, što bi značajno moglo unaprediti i pokrenuti razvoj osiguranja u kratkom roku. Na kraju, sve ide u pravcu digitalizacije i smanjenja troškova i operativne efikasnosti, tako da je nemoguće ostati uspešan ukoliko stojimo u mestu dok se očekivanja klijenata brzo menjaju a novi globalni konkurenti krče svoj put.\nPrethodni tekst Udruženje osiguravača Srbije organizuje konferenciju „Srpski dani osiguranja od 28. do 30. novembra u Aranđelovcu\nSledeći tekst Prognoze za 2017 – Ljubiša Veljković, predsednik IO MIlenijum osiguranja: Rast tržišta je konstantan


Stižu specijalni kontejneri - Sombor portal\nПочетна Сомбор Stižu specijalni kontejneri\nRegionalni projekat „Upravljanje staklenom ambalažom na Zapadnom Balkanu“ proširen je na još osam opština u Srbiji, Severnoj Makedoniji i Bosni i Hercegovini, a Sombor je prvi grad u Vojvodini i jedan od četiri grada u našoj zemlji koji je dobio specijalizovane kontejnere za prikupljanje staklene ambalaže.\n„Trenutno je ovde 100 komada, treba da stigne još 50 koji će biti montirani. Postavlajnje će biti na samoj lokaciji grada Sombora, a 40 kontejnera će biti po mesnim zajednicama, a ostatak u prigradskim naseljima Nenadić, Bukovac i drugi. Drago nam je što je Sombor prvi grad u Vojvodini koji je dobio ove kontejnere, dok je drugi grad Niš, pa ostali“, kaže za RTV Marijeta Malbaša, referent zaštite životne sredine u JKP „Čistoća“ Sombor.\n„I drugo, što Sombor ima sertifikat povoljnog poslovnog okruženja i što smo predviđeni za Reginalni centar za upravljanje otpadom u nacionalnoj strategiji“, navodi Kovačić.\n„Treba imati u vidu da neke vrste stakla, poput automobilskog, laboratorijskog, vatrostalnog stakla ili ogledala, ipak nisu pogodne za reciklažu, te odlaganje takvog materijala treba izbegavati. Svakako će, paralelno sa postavljanjem infrastrukture, biti sprovedena i edukacija javnosti o važnosti reciklaže“, precizira Violeta Belanović Kokir, generalna direktorka Sekopak-a.\nПретходниPočela akcija pošumljavanja na području Vojvodine\nСледећиPrva objava Olivere Balašević nakon Đoletove smrti


Raspisan konkurs za novinarsku nagradu ‘Srđan Aleksić’ - BH novinari\nHelsinški parlament građana Banjaluka i Mreža za izgradnju mira raspisali su Konkurs za novinarsku nagradu “Srđan Aleksić” za profesionalno izvještavanje o marginaliziranim grupama i za razvoj društveno odgovornog novinarstva.\nNa konkursu mogu učestvovati organizacije civilnog društva iz Bosne i Hercegovine, koje do 31. oktobra 2020. godine pošalju prijedloge emisija, medija ili novinarki koji profesionalno i u kontinuitetu izvještavaju o marginaliziranim grupama u bh. društvu i time doprinose rješavanju problema ovih društvenih grupa u praksi i razvoju društveno odgovornog novinarstva.\nNagrada promovira i daje dodatnu motivaciju novinarima i novinarkama, emisijama i medijima koji na profesionalan način i u kontinuitetu izvještavaju o marginaliziranim i ranjivim grupama u bh. društvu.\nNovinarska nagrada Srđan Aleksić dodijelit će se 10. decembra povodom Međunarodnog dana ljudskih prava.\nOrganizatori su pozvali sve organizacije civilnog društva, posebno one koje predstavljaju marginalizirane grupe ili se bave zaštitom i promocijom prava marginaliziranih i ranjivih grupa da se prijave na Konkurs i time podrže novinare koji promoviraju društveno odgovorno novinarstvo.\n– Podržite novinare koji razumiju značaj i snagu riječi izrečene i napisane u javnom prostoru i takvoj riječi pristupaju sa odgovornošću koja ona sa sobom nosi, takvu riječ koriste da doprinesu razvijanju svijesti javnosti o kršenjima ljudskih prava, ali i promociji pozitivnih narativa i tema koje nas spajaju, čine boljima i daju nam motivaciju da budemo dio pozitivnih promjena, a ne onih koje stvaraju razdor među nama – piše u pozivu.\nDovoljno je kratko obrazložiti zašto novinar, emisija ili medij zaslužuje ovu nagradu, i najmanje dva priloga/teksta. Pored udruženja građana, koji mogu predložiti novinare, emisije i medije, novinari i novinarke se mogu direktno prijavljivati na Konkurs.\nOva nagrada novinarima i novinarkama mnogo znači iz nekoliko razloga, prije svega što nosi ime istinskog heroja Srđana Aleksića, čije ime simbolizira građansku odgovornost i hrabrost, humanost i solidarnost.\nNagrada je također specifična jer treće osobe, odnosno nevladine organizacije, nominiraju novinare za priznanje. I na kraju ova nagrada je postala tradicionalna jer se dodjeljuje po deseti put ove godine i po mnogima je najznačajnija novinarska nagrada u Bosni i Hercegovini.\nPrijave se šalju na e-mail adresu [email protected] ili na adresu: Helsinški parlament građana Banjaluka, Bana Lazarevića 21. 78000 Banja Luka.


Preko građanskog novinarstva do jačanja glasa ranjivih grupa\nOvaj mjesec 8735\npetak, 08 mart 2019 10:12\nUdruženje “Prijatelji Srebrenice” iz Bosne I Hercegovine I Udruženje građana “Centar za unapređenje društvene svesti – Supergrađanin” iz Niša (Srbija), provode projekat jačanja glasa I promocije ranjivih kategorija u medijima, kako bi se unaprijedilo predstavljanje ovih grupa u njihovim zajednicama. Neophodno je dati glas marginalizovanim grupama, omogućiti im da aktivno učestvuju u kreiranju medijskih sadržaja - piše u saopštenju za jasnost.\nPartneri će predstaviti video tutorijale za građane/ke novinare/ke, a tokom radionica sa četiri grupe polaznika/ca u obje zemlje, biće urađene radio emisije o temama koje odaberu polaznici/ce. Radio emisije će biti emitovane u okviru radio programa koji emituju partnerske organizacije.\nMediji se nedovoljno bave pitanjima od interesa za marginalizovane grupe, a pripadnicima/cama ovihgrupa je teško da dođu do prostora u kojem mogu izraziti svoje mišljenje, oblikovati javne debate ili uticati na odluke koje ih se tiču. Radionice građanskog novinarstva će rezultirati radio emisijama koje će uprav dati mogućnost ranjivim kategorijama da se izraze I unaprijede proces uključenja u zajednicu.


Leteći automobil: Globalni giganti testiraju granice mogućeg - BIGportal.ba\n13 Oktobra, 2019 8 Novembra, 2019 032\nNaime, saradnja dva giganta trebalo da razvija “rešenja za luksuznu urbanu vazdušnu mobilnost”. Drugim rečima, čini se da Porše i Boing planiraju zajedničkim snagama da krenu u ispitivanje mogućnosti za razvoj letećih automobila.\nMemorandumom o razumevanju dve kompanije su se obavezale da istraže mogućnosti vazdušnog prevoza u gradovima, i da iskoriste svaka svoje jedinstvene tržišne prednosti i iskustvo kako bi realizovali ovakvu ideju i napravili luksuzne gradske letelice.\nPorše i Boing će formirati međunarodni tim stručnjaka koji će se baviti analizama potencijala letećih automobila, dok će u saradnji sa Boingovom filijalom “Aurora Flajt Sajenses” raditi i na konceptu potpuno električne gradske VTOL letelice. Cilj prve faze jeste izrada i testiranje prototipa.\nPorše je prošle godine napravio istraživanje prema kome se veliki rast tržišta vazdušne mobilnosti u gradovima, odnosno letećih automobila ili putničkih dronova, očekuje već oko 2025. godin, prenosi SEEbiz.\nOvo istraživanje kaže da će se do tada ovakvim letelicama putnici moći da prevoze efikasnije i brže nego trenutnim konvencionalnim kopnenim sredstvima prevoza, čak i uz niže troškove i uz veću fleksibilnos\nSlučaj “Dženan Memić”: Produžen pritvor policajcu Bariću\nIzgledaju mladoliko, tijelo im je vitko: Zvijezde koje su se odrekle šećera\nTeodosić: Nikoga ne treba tjerati da igra za Srbiju\nModni savjeti: Kako se oblačiti po vrelim danima


GO SDA Tuzla: TK u ključnom trenutku "nema" prvu i odgovornu osobu u zdravstvenom sistemu - Stranka Demokratske Akcije Gradski Odbor Tuzla\nBy Anisa Mahmutović SDA, Vijesti Dom zdravlja Mustafa Šehović Tuzla, GO SDA Tuzla, GV Tuzla Komentari isključeni za GO SDA Tuzla: TK u ključnom trenutku “nema” prvu i odgovornu osobu u zdravstvenom sistemu\nVijećnik u GV Tuzla prof.dr. Zijah Rifatbegović na posljednjoj sjednici tražio je dopunu dnevnog reda tačkom o izvještaju HES-a Doma zdravlja Mustafa Šehović Tuzla, a u vezi epidemiološke situacije koja je u našem gradu veoma složena.\nDogovoreno je da detaljan izvještaj i analiza budu spremni za narednu sjednicu GV.\nOno što je evidentno jesu dugi redovi ispred navedene zdravstvene ustanove, nejavljanje na telefonske pozive pacijenata, kasno obavještavanje pacijenata o ishodu testiranja i niz drugih problema koji ukazuju na sistem u kolapsu.\nOvim putem iskazujemo punu podršku zdravstvenim radnicima Doma zdravlja Mustafa Šehović Tuzla, zbog požrtvovanosti, svakodnevnog rada u vanrednoj situaciji i količini razumjevanja koje pokazuju prema menadžmentu i Ministarstvu zdravstva Tuzlanskog kantona.\nApelujemo na menadžment zdravstvene ustanove da reorganiziraju rad u cilju ostvarenja boljih rezultata, bržeg protoka informacija, te smanje količinu radnih sati zdravstvenim radnicima kako ne bi dolazilo do hroničnog umora istih.\nMinistru zdravstva Tuzlanskog kantona Boži Juriću poručujemo da umjesto bavljenja društvenim mrežama, izađe u lokalne domove zdravlja, odmah angažira zdravstvene radnike koji se nalaze na Zavodu za zapošljavanje Tuzlanskog kantona kako bi u ovoj situaciji zdravstveni sistem kvalitetnije odgovorio zadatku i pružio neophodnu pomoć pacijentima oboljelima od COVID-a 19.\nSmatramo da je Tuzlanski kanton u ključnom trenutku za život građana, ostao bez prve i odgovorne osobe u zdravstvenom sistemu zbog nesposobnosti, neposjedovanja adekvatnog stručnog znanja i fokusiranja na kadroviranje.


Tepić uputila Vučiću nova pitanja o trgovini oružjem (VIDEO) - Infobrif\nTepić uputila Vučiću nova pitanja o trgovini oružjem (VIDEO)\nObjavljeno 19.11.2019. u 15:19\nTepić, koja je i poslanica, je novinarima u Skupštini Srbije kazala da je SDPR prodavao oružje preko Tešićeve firme „Karso“ u periodu kada je Aleksandar Vučić bio ministar odbrane.\nOna je rekla da „vođa libijskog ogranka Al Kaide“ ima ugovor sa Tešićevom firmom o „velikoj količini detonatora“ i da se na dva ugovora pojavljuju firme, kako je istakla, Slobodana Tešića „Partizan arms“ i „Karso“.\n„To je zapravo jedna hobotnica firmi Slobodana Tešića koje su se stapale jedna u drugu“, ocenila je Tepić.\nDodala je i da su se Tešićeve firme, koje su se pojavljivale na pojedinačnim ugovorima, preimenovale u „Tehnoglobal“ i „Partizan teh“.\nOna je ponovo upitala predsednika Srbije zašto su oteti radnici srpske ambasade u Libiji koji su potom ubijeni, a za koje je sam predsednik Srbije, kako je rekla, izjavio da je njihova otmica povezana sa trgovinom oružjem.\nTepić je kazala da je tužilaštvo do sada moglo da pokrene postupak ispitivanja svih navedenih stvari.\n„Ovde čak nisu važni ni sami ugovori kao takvi, već imate školski primer trgovine uticajem“, rekla je Tepić i navela kao primer kada „tatina firma ili firma koju tata zastupa ne može da obavlja posao bez saglasnosti ministarstva koje vodi sin“.\nAleksandar VučićMarinika TepićOružjeSlobodan TešićTrgovina\nFiskalni savet: Budžet relativno dobro planiran, prekomerno povećanje plata greška


Dan online - Politika: Odlučno protiv korupcije - 2019-11-17\nPolitika ALEKSA BEČIĆ RAZGOVARAO SA AMBASADOROM SLOVENIJE GREGOROM PRESKEROM\nPresker i Bečić Odlučno protiv korupcije\nDemokratska Crna Gora je procesuiranjem brojnih afera i predmeta pokazala da je istinski borac protiv kriminala i korupcije, kazao je predsjednik te stranke Aleksa Bečić na sastanku sa ambasadorom Slovenije Gregorom Preskerom. Kako je saopšteno, Bečić je upoznao Preskera sa načinom organizovanja i funkcionisanja Demokrata, pri čemu je naglasio da partiju podržavaju ljudi svih vjera i nacija u Crnoj Gori, što je upravo ključ svih njihovih izbornih uspjeha.\nOn je tokom razgovora sa Preskerom rekao da do sada niko nije uspio da okupi tako kvalitetan i brojan tim mladih ljudi uz sebe kao što je to pošlo za rukom Demokratskoj Crnoj Gori. Bečić je to ilustrovao strukturom vlasti u opštinama u kojima je Demokrate predvode ili su njen dio. Preskeru je saopštio da Demokrate u Tuzima podržavaju vlast koju konstituišu albanske nacionalne stranke, u Beranama su u koaliciji sa strankama sa srpskim nacionalnim predznakom, a u Budvi sa Crnogorskom.\n– Ovo je i praktičan dokaz kohezionog potencijala Demokrata i mogućnosti da upravo ova partija okupi sve one strukture koje imaju nesumnjivo iskrene namjere prema Crnoj Gori i njenim građanima. Insistiranje Demokrata na uspostavljanju pravne države i vladavine prava u tijesnoj je vezi i sa potrebom zatvaranja poglavlja 23, 24 i 27 u pristupnim pregovorima sa EU – istakao je Bečić.\nPresker je istakao da mu je drago što je posjetio, s obzirom na partijsku strukturu, najmlađu partiju, naglasivši i to da je aktivan društveno-politički angažman mladih ljudi preduslov za demokratiju.\n– Ekonomski razvoj i aktivan angažman mladih ljudi su najbolji način da se prevaziđu eventualni nacionalni i vjerski antagonizmi – kazao je Presker.\nAmbasador Slovenije u Crnoj Gori je u razgovoru sa predsjednikom Demokrata izrazio podršku njegove zemlje spoljnopolitičkim prioritetima Crne Gore. Takođe je istakao da reformu izbornog zakonodavstva smatra veoma važnim pitanjem za sve u Crnoj Gori, dodajući da se nada da će taj proces biti završen na dobrobit svih građana Crne Gore.


Radionica o među-etničkim zločinima okupila civilno društvo, kosovske institucije i EULEX - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti Radionica o među-etničkim zločinima...\nRadionica o među-etničkim zločinima okupila civilno društvo, kosovske institucije i EULEX\n30. juni 2015. god.\nImajući u vidu da su kosovske institucije vladavine prava usredsređene na krivična dela i incidente motivisane predrasudama, EULEX-ovo Odeljenje za jačanje policije održalo je dvodnevnu radionicu na kojoj su razmotreni ovaj problem i pronalaženje novih pristupa rešavanju ovog velikog izazova. Radionica je održana u Hotelu Afa u Prištini 15. i 16. juna. Jesse Damewood, vršilac dužnosti specijalnog pomoćnika šefa EULEX-ovog Sektora za jačanje, sakupio je predstavnike civilnog društva, eksperte iz međunarodnih organizacija i predstavnike Policije Kosova, Tužilačkog saveta Kosova i državnog tužilaštva Kosova, kako bi se uključili u dijalog o pronalaženju ujedinjenog pristupa koji će pozitivno uticati na hapšenje ,krivično gonjenje i presuđivanje u predmetima krivičnih incidenata i poboljšati bezbednost među manjinama.\n,,Namera nam je bila da okupimo mešovitu grupu relevantnih aktera koji bi obezbedili činjenice i kontekst o krivičnim delima, a naročito zločinima iz mržnje, koji se događaju na Kosovu. Omogućavanjem dijaloga između policije, predstavnika tužilaštva i sudstva, civilnog društva i međunarodnih agencija, naš cilj bio je da se dođe do sveobuhvatne strategije o tome kako da se pomogne nevećinskim zajednicama na Kosovu da povećaju svoje poverenje u lokalne i državne vlasti i saradnju sa njima”, rekao je Jesse Damewood.\nUčesnici radionice su se angažovali u grupne diskusije, a predstavnici kosovskih institucija su razmenili uloge kako bi pristupili oblikovanju politika iz alternativnih perspektiva. Drugog dana radionice OEBS i EULEX su predstavili studije slučajeva, koje su učesnike podstakle da diskutuju o raznim pristupim obradi potencijalno etnički motivisanih krivičnih dela. Predstavnik OEBS-a, naglasio je bitnost ovakvog okupljanja: ,,Ovakve konferencije, na kojima domaći i međunarodni akteri rade zajedno, podižu svest o predmetima ovakve prirode. Različite ideje i pristupi ne znače da neko greši ili je u pravu, već da jednostavno treba da postignemo konsenzus i pronađemo zajednički pristup.”\nMeđu prodiskutovanim pitanjima koja su privukla veću pažnju bilo je i pitanje kvalifikacije predmeta. U više od devedeset odsto zločina u svetu nemoguće je ustanoviti motiv. Međutim, na Kosovu, kao i u drugim zemljama, klasifikacija na početku istražnog postupka predstavlja najveći izazov. Među glavnim rezultatima ove konferencije bila je bitnost otvorene i konstruktivne komunikacije, koju je neophodno uspostaviti između tužilaštva i Policije kosova. Nakon što se uspostavi, ona obezbeđuje veću verovatnoću da se pravilno izvrši klasifikacija predmeta i da se oceni da li je on etnički motivisan, što vodi jačem krivičnom gonjenju.\nAdrian Zećiri, izvršni direktor Evropskog centra za pitanja manjina, naglasio je bitnost saradnje između istražitelja i tužilaca: ,,Među-etnički zločini i zločini iz mržnje predstavljaju osetljivo pitanje i veoma su bitna među manjinskim zajednicama na Kosovu, pa je stoga važno da postoji dijalog između istražitelja i tužilaca, kako bi oni mogli da konstruktivno rade zajedno na utvrđivanju prirode zločina i njihovom rešavanju.” Prisustvo organizacija civilnog društva kao što su ECMI bilo je naročito važno na ovom događaju, jer su one svesne manjinskih prava na Kosovu i izazova sa kojima se oni suočavaju


Hor ''Branko'' jedini predstavnik Evrope na Svetskom horskom festivalu u Meksiku\nPočetak/Društvo/Hor “Branko“ jedini predstavnik Evrope na Svetskom horskom festivalu u Meksiku\nHor “Branko“ jedini predstavnik Evrope na Svetskom horskom festivalu u Meksiku\nPetar Veljkovic 10. septembra 2018.\nNiška crkvena pevačka družina „Branko“ učestvovala je na 19. Svetskom horskom festivalu u gradu Peubla u Meksiku od 24. avgusta do 2. septembra, kao jedini predstavnik Evrope. Hor „Branko“ i dirigent gospođa Sara Cincarević dobili su zahvalnice za učešće na horskom festivalu.\nHor „Branko“ je prisustvovao na organizovanoj misi u katedrali u Pueblu, a nakon toga delegacija hora prisustvovala prijemu kod gradonačelnika Pueble Luisa Seratora.\nFoto: Niška crkvena pevačka družina „Branko“\nU okviru oficijelnog programa festivala, organizovano je audio snimanje kompozicija svih horova učesnika iz sedam zemalja (SAD, Kostarika, Argentina, Urugvaj, Meksiko, Kolumbija i Srbija), a u toku svog boravka u Meksiku, niški pevači su priredili više celovečernjih koncerata u obližnjim mestima.\nU glavnom delu programa hor „Branko“ učestvovao je u Narodnom pozorištu u Puebli zajedno sa horom „Man in Blaque“ (SAD). Najveće oduševljenje meksičke publike izazvalo je zajedničko izvođenje kompozicije „Tamo daleko“, nakon čega je usledio veliki aplauz.\nZavršno veče festivala obeležio je gala koncert svih učesnika festivala. U sali Univerzitetskog kulturnog kompleksa u Puebli izveden je zajednički program sačinjen od kompozicija iz zemalja učesnika festivala.\nPoslednjeg dana boravnka u Meksiku, hor je svojim pojanjem uzeo učešće na liturgiji u pravoslavnom manastiru Svete Trojice u Meksiko Sitiju. Na ovom sabranju bili su prisutni ambasadori Srbije, Grčke i Kipra u Meksiko Sitiju.\nU sećanju članova hora „Branko“ će ostati posebno topao prijem na koncertu u mestu Akajete, gde su deca, obučena u indijanske nošnje iz plemena Maja, mahala srpskim zastavicama prilikom izvođenja horskih kompozicija.\nhor Branko Meksiko svetski horski festival\nOvacije za hor „Branko“ u Minsku\nPesmom proslavili Božić, a svetu uputili poruku mira i ljubavi\nHor „Branko“ boravio u Velikoj Britaniji


Mozzart daje najveće kvote na svetu: Čelsi 2,50, Zenit 2,45! – Navijaci Srbija\nSASTAVI: Čukarički – Partizan, domaćin sa trojicom nekadašnjih crno-belih, Parni valjak bez Lazara Markovića\nHome > Fudbal > Mozzart daje najveće kvote na svetu: Čelsi 2,50, Zenit 2,45!\nMozzart daje najveće kvote na svetu: Čelsi 2,50, Zenit 2,45!\nMesec bogatog fudbalskog programa je u punom jeku, a pred vama su ove srede dve poklon kvote, kakve nećete naći nigde na svetu. Odsteri su bili široke ruke na susretima Lige šampiona i prvenstva Rusije.\nČELSI – ATLETIKO MADRID (SREDA, 21.00), KEC 2,50\nJedan od najneizvesnijih duela osmine finala Lige šampiona dobiće večeras u Londonu konačan epilog. Čelsi je u prvoj utakmici slavio spektakularnim golom makazicama francuskog veterana Olivijea Žirua i s prednošću od jednog gola na svom Stamford Bridžu dočekuje Atletiko Madrid. Minimalna prednost Plavacima ne znači pretarno, pogotovo kada imamo u vidu da je kormilar Jorgandžija Dijego Simeone trener koji često ume da ulovi protivnika na krivoj nozi u takvim situacijama i na sreću ili silu osigura prolaz. Međutim, s druge strane je sada ipak vrstan strateg Tomas Tuhel, pod kojim londonski klub igra preporođeno i još nije poražen na 12 mečeva u svim takmičenjima. Ujedno, tokom njegovog mandata Čelsi je primio samo dva gola.\nCSKA – ZENIT (SREDA, 18.00), DVOJKA 2,45\nDerbi ruskog šampionata igra se večeras u Moskvi, gde domaći CSKA dočekuje lidera Zenit. Armejci su trenutno na trećem mestu s bodom manje od Spartaka i pet od rivala iz Sankt Peterburga. Zenit je slavio u prvom međusobnom dvoboju u sezoni sa 2:1, a ukoliko bi i sada upisao tri boda verovatno bi izbacio CSKA iz šampionske trke, bez obzira što je do kraja prvenstva ostalo još sedam utakmica posle ove runde. Moskovljani su počeli da gube korak porazom od Lokomotive krajem februara, a neuspeh za vikend na gostovanju u Arsenalu u Tuli mogao bi da se ispostavi kao veoma skup. Zenit se posle dva kiksa, odnosno remija sa Rostovim i poraza od Rubina, vratio na pobednički kolosek za vikend protiv Ahmata, i definitivno je favorit protiv CSKA. I poslednji put je na gostovanju Armejcima slavio sa čak 4:0.\n*Ako imaš nalog na sajtu mozzartbet.com, proveri ga svakog ponedeljka jer možda te čeka sjajno bonus iznenađenje!\nMuslin: Smenili su me jer nisam pristajao na ustupke, igrači su mogli da stanu uz mene\nAFRIKA: Derbi u Ugandi, igra se u Etiopiji, Južnoj Africi i Egiptu\nSrbija dobila još jednog predstavnika na NBA draftu: Posle Petruševa prijavio se i Dalibor Ilić


Obradović: Sud potvrdio da je Vučić lažov - NOVA portal\nPolitika Autor:Vojislav Milovančević13. Jan. 202113:36 > 13:5225 Komentara\n26. Nov. 2020 24\nRade Panić protiv Vučića: “Ako je čovek pojaviće se na sudu”\n“Trebalo bi da bude zadovoljan što nije kažnjen maksimalnom novčanom kaznom koju smo tražili. Imao je priliku da se pojavi na sudu i dokaže svoje tvrdnje da sam lopov i fašista. Ne samo da je izbegao sučeljavanje na ročištu već ga njegovi advokati uopšte nisu ni predložili za svedoka. Pozivam predsednika SNS da se javno izvini, ne samo meni već svima o kojima iznosi neverovatne laži u cilju njihove političke diskvalifikacije. To nije put kojim treba da ide srpsko društvo, mediji i politički život. Vreme je da spustimo tenzije u našem društvu, da dođe do dijaloga između vlasti i opozicije, da se omoguće slobodni i pošteni vanredni izbori na svim nivoima, a onda neka bolji pobedi. Svestan sam, kao i Vučić, da u takvoj poštenoj utakmici vlast ne može da pobedi i da će učiniti sve da spreči poštene izbore. Ali, onda smo mi, opoziciono orijentisani građani Srbije, na potezu da nikada više u Srbiji ne dozvolimo održavanje nedemokratskih izbora i da se izborimo za slobodu, pravdu i demokratiju. Ova istorijska presuda svakako nam daje nadu i ohrabrenje da nastavimo zajedničku borbu i predosetimo blizinu pobede”, naglašava lider Dveri Boško Obradović.\nBonus video: Intervju Boška Obradovića za Nova.rs\nAleksandar Vučićboško obradovićdveriSuđenje


Objavljeno u kategoriji BiH na 10.08.2018 18:00:29\nPravno bi bilo nemoguće izabrati zamjenskog člana u Predsjedništvu BiH\n(Patria) - U slučaju da član Predsjedništva Bosne i Hercegovine iz bilo kojih razloga prestane vršiti svoju funkciju, ako je trajno ili privremeno nesposoban za vršenje te funkcije, pravno bi bilo nemoguće izabrati njegovog zamjenskog člana.\nAktuelna procedura predviđa da zamjenskog člana Predsjedništva BiH biraju članovi Parlamentarne skupštine BiH i to iz Predstavničkog doma. Na upražnjeno mjesto može biti biran samo član Predstavničkog doma, ali ne i članovi Doma naroda. Zamjenski član treba biti iz reda istog konstitutivnog naroda iz kojeg je izabrani član Predsjedništva (iz istog entiteta). Nije propisano da zamjenski član mora biti i iz iste političke stranke kao član Predsjedništva kojeg zamjenjuje.\nSvaka politička stranka koja je zastupljena u Predstavničkom domu može predložiti jednog kandidata. Ukoliko dva kandidata imaju isti broj glasova, odluka se donosi žrijebom. Nakon imenovanja u Predstavničkom domu, imenovanog kandidata mora potvrditi i većina delegata u Domu naroda ali koji pripadaju istom konstitutivnom narodu kao imenovani. Ako se dva puta odbije potvrđivanje tog kandidata koji je izabran u Predstavničkom domu, u trećem krugu se imenuje član Predsjedništva BiH većinom glasova u Domu naroda.\nU slučaju da mjesto člana Predsjedništva BiH ostane upražnjeno u periodu manjem od 30 dana od datuma određenog za sljedeće izbore, onda mjesto popunjava predsjedavajući ili zamjenik predsjedavajućeg Predstavničkog doma BiH iz reda istog konstitutivnog naroda.\nEkspert za izborne sisteme profesor Suad Arnautović kaže za agenciju Patria da „zamjenski član Predsjedništva“ preuzima dužnost člana Predsjedništva BiH u skladu sa Zakonom o popunjavanju upražnjenog mjesta člana Predsjedništva BiH donesen 2000. godine. Međutim, odredbe tog Zakona primjenjuju se samo na članove Predsjedništva BiH izabrane u skladu sa pravilima i propisima „Privremene izborne komisije (PIK)“. Stupanjem na snagu Izbornog zakona BiH 28. septembra 2001. godine, prestala je sa radom Privremena izborna komisija, a utemeljena je Izborna komisija Bosne i Hercegovine.\n„Članovi CIK-a pisali su Parlamentarnoj skupštini BiH da izbriše tu rečenicu iz Zakona, ali do danas to nije učinjeno“, kaže Arnautović.


DARPA XAI - Da li verujete mašini koja misli? - SVET KOMPJUTERA\nJedan od najznačajnijih pokretača razvoja novih tehnologija u svetu je DARPA (Defense Advanced Research Projects Agency) koja je direktno odgovorna za internet i GPS i mnoge druge pogodnosti modernog života. Ova agencija američkog Ministarstva odbrane, vam je sigurno već poznata ako duže vreme pratite tekstove u „Svetu kompjutera”. Jedan od interesantnih novih projekata koje DARPA finansira je XAI - Explainable Artificial Intelligence (engl. veštačka inteligencija koja može da se objasni). Naime, neprestani razvoj veštačke inteligencije (AI) i njena sve učestalija primena ne nailaze na najbolji prijem kod velikog broja korisnika. Razlog za to je nepoverenje ljudi prema mašinama.\nUtvrđeno je da nije dovoljno da AI obavlja svoj zadatak već je potrebno da korisniku bude jasno zašto i kako je veštačka inteligencija došla do nekog odgovora. Ljudima je bitno i koje su bile alternative i zašto one nisu odabrane, a značajno je i ocenjivanje uspešnosti AI sistema uz eventualnu korekciju budućih rezultata. XAI je pokrenut sa svim tim pitanjima u vidu, a cilj ovog projekta je istovremeno razvoj kvalitetnijih AI sistema čiji deo funkcije je da objasne korisniku kako se došlo do rezultata, kao da se, kroz lako razumevanje i efektivno upravljanje veštačkom inteligencijom, stvore okolnosti pod kojima će ljudi moći da „veruju” AI sistemima.\nU okviru programa XAI, naučnici na odeljenju za robotiku na UCLA (Univerzitet Kalifornije u Los Anđelesu) koristili su mašinsko učenje da programiraju novu funkciju za industrijskog robota Baxter - da otvori flašicu za lekove bezbednu za decu. Ovaj robot sa dve mehaničke ruke iz Rethink Roboticsa „učio” je tu novu operaciju samo na osnovu posmatranja ljudi koji otvaraju flašicu, analiziranjem pokreta njihovih ruku. Paraleno sa učenjem same funkcije, robot je generisao listu objašnjenja šta radi.\nNakon što je savladao otvaranje flašice, Baxter u akciji je prikazan grupi od 150 dobrovoljaca čije poverenje u rad robota je bilo značajno veće kada je njegov rad bio praćen spiskom akcija koje obavlja. Poverenje bi bilo još veće kada bi, pored spiska kako je nešto uradio, robot mogao jednostavno da „objasni” i zašto pa je upravo taj deo fonkcionisanja AI sistema najbitniji za naučnike na UCLA i ono na čemu najviše rade. Značaj ovog istraživanja je dvostruk jer će istovremeno olašati interakciju između ljudi i sve zastupljenijih sistema za veštačku inteligenciju, ali će i dodatno olakšati dalje unapređivanje AI na osnovu tačnijeg razumevanja kako mašina „uči”.\nIntelov novi sistem hlađenja\nGrafitni listići u laptopima\nTeslasuit VR rukavica\nPotraga za ledom


Zaposleni u javnom sektoru Nemačke pokrenuli su kampanju kratkih štrajkova zahtevajući značajno povećanje zarada, a među onima koji će obustaviti rad su i zaposleni u bolnicama i centrima za negu dece.\nGlavni sindikat Verdi traži povećanje zarada od 4,8 odsto ili minimum od 150 evra na mesečnom nivou za oko 2,3 miliona zaposlenih u javnom sektoru tokom naredne godine.\nPredstavnici javnog sektora još nisu izneli svoju ponudu pošto nastoje da pronađu dugoročan dogovor, ocenjujući zahteve sindikata previsokim pošto se nemačka privreda bori sa posledicama pandemije koronavirusa i smanjuje prihode od poreza.\n“U bolnicama je posebno veliki pritisak i velika očekivanja tako da će tamo biti fokus”, rekao je Verneke.\nKineski investitori kupuju deonice firmi povezanih s Rusijom


Slika: Ildigo from Pixabay\nEvropska klimatska inicijativa – EUKI peti put je pozvala civilno društvo, naučnu zajednicu, neprofitna preduzeća, obrazovni sektor i vlasti i javne institucije da prikažu kako su zamislili svoje prekogranične klimatske projekte.\n„Države članice EU će se do kraja godine dogovoriti o novom, ambicioznijem cilju za klimu. Jasno je kojim putem treba da pođemo: Evropa treba i želi više klimatske akcije. Da bismo postigli klimatski cilj za narednih deset godina, želimo da udružimo snage u Evropi i podstaknemo razmenu ekspertize i praktična rešenja“, izjavila je savezna ministarka za životnu sredinu, zaštitu prirode i nuklearnu bezbednost Svenja Schulze. Dodala je da prekogranična saradnja doprinosi implementaciji efektivne klimatske strategije u Evropi.\nTagovi: energetska efikasnost, EUKI, klimatska akcija, klimatske promene, mobilnost, poljoprivreda, šume, životna sredina\nPočetna » Vesti » Energetska efikasnost » EUKI raspisala 5. poziv za finansiranje prekograničnih klimatskih projekata


Haški svedoci - Suđenje Slobodanu Miloševiću - Nedeljnik Vreme\nLICEM PUBLICI, LEĐIMA SUDIJI: Mesta za svedočenje\nČak i pre nego što je bivši predsednik Jugoslavije izručen Međunarodnom sudu za ratne zločine u Hagu, zvaničnici ove institucije ukazivali su na problem nedostatka stenograma, pisanih naređenja, video ili audio snimaka koji bi ukazivali na njegovu eventualnu krivicu. Ukoliko se tokom pretpretresne faze procesa koja je u toku ovakvi ili slični dokumenti ne otkriju, čini se da će haški tužioci (a i odbrana) morati da se oslone uglavnom na izjave svedoka. Kako iz Tribunala za sada stižu uveravanja da će "slučaj Milošević" biti vođen kao i svi ostali, na osnovu primera drugih procesa moglo bi se već i sada zaključiti šta te svedoke očekuje.\nPRAVA I OBAVEZE: Statut Haškog tribunala vrlo šturo, u samo dve rečenice, navodi da "Međunarodni sud osigurava zaštitu žrtava i svedoka", kao i da "zaštitne mere obuhvataju, ali nisu ograničene na vođenje postupka i zaštitu identiteta žrtava". Za razliku od administrativnih formulacija o zaštitnim merama, organizaciona struktura Tribunala ukazuje na činjenicu da se svedocima i žrtvama u Hagu zaista posvećuje posebna pažnja. Naime, pored Tužilaštva i sudskih veća, glavni deo te strukture čini Sekretarijat koji se između ostalog bavi upravo procedurom kroz koju prolaze svedoci. Konkretno, Služba za žrtve i svedoke nadležna je za transport, boravak, psihološku i zdravstvenu pomoć svedocima, njihov nastup u sudnici, kao i za njihovu bezbednost pre, za vreme i posle svedočenja.\nPošto sa njima kontaktira tužilaštvo, odbrana ili Sudsko veće, svedoci se pravovremeno obaveštavaju o datumu putovanja u Hag i približnom trajanju boravka. Iako prosečno svedočenje traje najviše nekoliko sati, svedoci zbog čestih promena rasporeda suđenja, odlaganja nekih svedočenja, kao i zbog procesa upoznavanja sa protokolom u sudnici ostaju u Hagu oko nedelju dana. Ukoliko je svedok zaposlen, on ima pravo na naknadu prihoda izgubljenih za to vreme – potrebno je samo da donese pismo kojim poslodavac potvrđuje da je svedok zaposlen i da neće biti plaćen za vreme odsustva. Osim toga, Tribunal pokriva i troškove čuvanja dece za vreme odsustva roditelja, s tim što se ponekad događalo da su i sami predstavnici Službe odlazili da čuvaju decu svedoka. Tribunal, naravno, plaća i putne troškove, a ukoliko svedok dolazi sa prostora bivše Jugoslavije, sa njim u jednom i u drugom smeru putuje terenski službenik koji mu pomaže pri aerodromskim i carinskim procedurama. Svedoku su u Hagu obezbeđeni besplatan smeštaj i hrana, prevoz od aerodroma do smeštajnog objekta i do zgrade suda, dok je za lične potrebe predviđena dnevnica od 65 guldena (oko 60 nemačkih maraka).\nPomoćnici za svedoke borave u istom smeštajnom objektu sa svedocima tokom celog njihovog boravka 24 časa dnevno – oni govore tzv. BCS jezik (bosansko-hrvatsko-srpski), s tim što ne smeju biti sa prostora na kojima je bilo ratnih sukoba. Kako se navodi u brošuri za svedoke, pomoćnici su tu "da vam prave društvo, da vam pomažu i daju podršku u vezi sa bilo kakvim praktičnim problemima ili pitanjima… Oni će se takođe pobrinuti za to da vas neko pravovremeno odveze u sud kada to bude trebalo". Nekoliko dana pre pojavljivanja na suđenju, svedoci se sastaju s advokatima ili istražiteljima koji ih pripremaju za svedočenje i za nastup. U tom periodu, svedoci se upoznaju i sa rasporedom sedenja, upotrebom mikrofona, slušalica za simultani prevod i monitora. Svedocima odbrane i optužbe i svedocima sa različitih suđenja nije dozvoljen međusobni kontakt o čemu se vodilo računa čak i pri projektovanju sudnica, tako da svaka od ukupno tri sudnice ima posebne čekaonice za odbranu i optužbu iako se u njima svedoci ne zadržavaju dugo.\nSvedoci tokom suđenja sede na centralnom mestu u sali, naspram sudija, leđima okrenuti publici, a između pultova odbrane i optužbe. Osim regularnih mikrofona koje imaju svi prisutni, ispred svedoka nalazi se i specijalni mikrofon zahvaljujući kome je moguće premodulisati glas, odnosno učiniti ga neprepoznatljivim. Kamera usmerena ka svedoku, za razliku od ostalih, može po potrebi da "kamuflira" lice svedoka tako da ne može da ga vidi čak ni publika koja istovremeno prati i suđenje i snimke koje beleže kamere u sudnici. Ukoliko se utvrdi da je identitet svedoka, tj. njegova bezbednost, čak i pod tim uslovima dovedena u pitanje, moguće je da se svedočenje obavi iz odvojene sobe, putem jednosmerne interne televizije ili putem video veze sa drugog mesta (što prisutni u sali mogu da prate preko monitora koji se nalazi ispred njih). Iako su svi pretresi i sva suđenja javna i otvorena za medije, u određenim okolnostima sednice mogu biti i zatvorene za javnost. Sve ove mere sudije nalažu po svojoj volji, na zahtev odbrane ili optužbe, na lični zahtev svedoka ili na zahtev Službe za žrtve i svedoke. Moguće je, međutim, da zahtevi stignu i sa "viših mesta": tokom suđenja hrvatskom generalu Tihomiru Blaškiću, tajnost svedočenja visokih oficira UNPROFOR-a, hrvatske i bosanske vojske zatražile su njihove vlade.\nBez obzira na to da li je identitet svedoka bio zaštićen tokom suđenja, u daljem toku procesa ne navode se imena, a u svim štampanim materijalima i u završnim obraćanjima optužbe i odbrane, svedoci se navode pod šiframa: A, F1, F3 i sl. Naravno, neophodna je i kooperativnost svedoka: u brošurama koje pripremaju svedoke, savetuje se izbegavanje kontakta sa medijima, ali i bilo kakav razgovor o svedočenju. Naime, uprkos svim merama zaštite, događalo se da svedoci dobijaju preteća pisma ili pozive, ali je utvrđeno da su glavni krivci za to bili sami svedoci koji su na poslu, u kući ili među prijateljima pričali o Hagu. U Službi za žrtve i svedoke ističu i primer Milana Levara koji je ubijen pošto je javno pričao da je svedok u slučaju "Gospić" (iako to nije bio, pa samim tim nije imao ni sudsku zaštitu).\nUkoliko se utvrdi da je posle svedočenja onemogućeno dalje bezbedno funkcionisanje svedoka i njegove porodice, Tribunal omogućuje i potpunu promenu identiteta, državljanstva, zanimanja. Prema rečima zvaničnika, takvih slučajeva bilo je svega nekoliko, ali je sve u vezi s njima, pa čak i njihov tačan broj, službena tajna.\nJEZIK I STRAH: Tokom dosadašnjih procesa vođenih pred Haškim tribunalom, većina svedoka bili su "obični ljudi", uglavnom bez iskustva sa sudovima i komplikovanim pravnim procedurama koje se u ovom slučaju podrazumevaju. Advokati odbrane ističu da im je upravo to neiskustvo svedoka problem: uplašeni formalnostima, svedoci daju prilično konfuzne iskaze koji bivaju dodatno iskomplikovani prevodom. Prema rečima advokata, ali i novinara koji redovno prate suđenja, prevod i njegovo tumačenje predstavljaju problem čak i ukoliko se radi o svedocima koji nisu ni opterećeni procedurom ni uplašeni. Tokom suđenja Radislavu Krstiću, optuženom u slučaju Srebrenica, jedan od svedoka (inače novinar) je na pitanje da li je znao za ubistva civila odgovorio da "kao humanista ne može da poveruje da se tako nešto događalo i da ne želi da poveruje u to". Ove njegove reči tužilac je u završnoj reči naveo kao dokaz da su obrazovani ljudi bili zgroženi zločinima koje su počinili njihovi sunarodnici: rečenica koja se u srpskohrvatskom jeziku često ponavlja kao fraza bez nekog "težeg" značenja, ovde je protumačena kao potvrda zločina.\nOsim jezičkih, postoje naravno i psihološke barijere. Vendi Lobvejn, zadužena za podršku u Službi za žrtve i svedoke, ističe da svedoci najveći strah osećaju pre samog svedočenja. Iako najčešće nikad nisu imali direktan kontakt sa optuženim (pred sudom se uglavnom nađu komandanti, a ne sami počinioci), svest o misiji koju imaju utiče na pojavu straha: "Oni imaju intimnu potrebu da kažu istinu, želju da svet čuje za to, ali pre svega oni zastupaju svoje bližnje koji više nisu među živima", kaže Lobvejn. Prema njenim rečima, situacija se menja u sudnici – optuženi je tada okružen stražarima i deluje kao običan mali čovek, a ne kao neko koga bi se trebalo plašiti. Ukoliko se dogodi da svedoci ipak ne mogu da izdrže psihološki pritisak, na scenu stupaju psiholozi koji ih uveravaju "da njihovo istupanje ima mnogo širi značaj i da su bezbedni", s tim što se ipak događalo da svedocima pozli, da plaču i da žele da napuste sudnicu. Zbog opasnosti od naknadnih trauma, svedocima je i posle suđenja obezbeđena psihološka pomoć: 24 časa dnevno za njih je otvorena telefonska linija na kojoj dobijaju odgovore na sve dileme koje ih muče.\nPre samog svedočenja javljaju se i mnogo bezazleniji problemi, kojima se ipak pridaje značaj zbog mogućih posledica na psihološko stanje svedoka. Naime, jedan broj svedoka ne samo da ne zna sudsku proceduru, već nikad nije ni putovao. Simo Vatainen, predstavnik za vezu u Službi, navodi primer starijeg bosanskog seljaka koji je svedočio pre dve godine i tada bio jedini putnik u avionu koji se nije nervirao zbog višesatnog kašnjenja poletanja – službenik Tribunala koji je putovao sa njim počeo je da objašnjava zašto se kasni i da obećava da će sve biti u redu, a svedok je na to uzbuđeno primetio: "Pa zar mi nismo još odavno poljećeli?"\nODABIR: Ovakva procedura, naravno, važi samo za svedoke koji se lično pojavljuju pred sudijama, a mnogo je veći broj onih koji se pozivaju tokom pretpretresnog postupka, daju pisane izjave ili dostavljaju materijale koje imaju a koji bi mogli da doprinesu istrazi. Reč je uglavnom o novinarima ili ekspertima za određenu oblast, pošto se pokazalo da masovno uzimanje pisanih izjava nije efikasno. Naime, tokom 1999. godine Albanci s Kosova popunjavali su upitnike o događajima čiji su svedoci, ali je utvrđeno da svako od njih piše svoju ličnu dramu koja nije bila ni od kakve koristi za procese pred Tribunalom. Svedoci nisu znali imena aktera, a nisu bili upućeni ni u detalje u vezi sa komandnom odgovornošću koji su istrazi bili bitni. Prema zvaničnim aktima Tribunala, podaci su zbog toga, kao i ranije, uglavnom pribavljeni od obaveštajnih službi država koje su pratile zbivanja u regionu.\nSlučaj Kosova, pa dakle i slučaj bivšeg predsednika Jugoslavije, ipak neće moći da se okonča samo zahvaljujući tim podacima. Spisak svedoka koji bi imali da ispričaju i mnogo više od lične drame prilično je dugačak, a činjenica da se mnoga od imena sa tog spiska nalaze što na javnim što na tajnim optužnicama Tribunala, mogla bi da bude olakšavajuća okolnost. Ako ni zbog čega drugog, ono zbog toga što je put od pritvora u Ševeningenu do zgrade Tribunala mnogo kraći nego let od Beograda i što je službena pratnja već obezbeđena.\nPošto se procesi u Hagu zasnivaju na anglosaksonskom pravnom sistemu, strogo se poštuje i institucija zakletve: tekst koji treba da izgovori svaki svedok nalazi se na njegovom stolu odštampan na engleskom, francuskom, BCS i arapskom jeziku! Višejezičnost, međutim, nije ispoštovana u skladu sa ovdašnjim tradicijama: BCS tekst odštampan je samo u jekavskoj verziji, a svedoci po sopstvenom nahođenju mogu da ga minimalno adaptiraju.\nBroj svedoka zavisi isključivo od odluke advokata odbrane i optužbe, a varira u zavisnosti od osetljivosti procesa. Tokom procesa u slučaju "Čelebići" pred sudijama su se pojavila 122 svedoka, na suđenju generalu Tihomiru Blaškiću svedočilo ih je 158, a na suđenju u slučaju "Ahmići" 151. Godine 1999. svedočilo je oko 300 ljudi iz 20 zemalja, a za ovu godinu predviđen je duplo veći broj svedoka. Prosečni troškovi za svakog svedoka iznose oko 1800 dolara.


predsednik – Kragujevčani – Najposećeniji portal u Šumadiji\nSamo nekoliko nacija koriste automobile domaće proizvodnje za prevoz svojih zvaničnika Danas je održana svečana ceremonija na kojoj je ruski predsednik Vladimir Putin položio zakletvu, nakon što je u martu ponovo izabran za predsednika. Na svečanost se dovezao u novoj predsedničkoj limuzini, koja je prozivedena u Rusiji i upravo je imala svoju premijeru. Automobili ove […]\nPosted in: AktuelnoTagged: Automobil, inauguracija, Kremlj, limuzina, predsednik, rusija, VLADIMIR PUTINLeave a commentKragujevčani\t 07/05/2018\nPrvi rezultati izbora! Putin ponovo predsednik Rusije, dominantna pobeda!\nPrema prvim preliminarnim rezultatima predsedničkih izbora u Rusiji, Vladimiru Putinu se smeši novi šestogodišnji mandatat. Prema prvim rezultatima izbora, Putin je osvojio 74, 9 odsto glasova, pobedivši vrlo lako svog najbližeg rivala. Rezultat, koji su mnogi predviđali je sledeći – mnogo veći broj glasova je Putin osvojio u odnosu na izbore u Rusiji 2012. godine. […]\nPosted in: VestiTagged: izbori, predsednik, rusija, rusije, VLADIMIR PUTINLeave a commentKragujevčani\t 18/03/2018\nPredsednik Srbije Aleksanadar Vučić rekao je večeras da je spreman da se sučeli sa petoricom iz opozicije u televizijskom duelu i izrazio uverenje da će ih poraziti. Vučić je, na kritike da navodno nije spreman da se suoči sa opozicijom, podsetio da je jedini koji je 40 puta razgovarao sa opozicijom. „Ja sam razgovarao sa […]\nPosted in: AktuelnoTagged: aleksandar vucic, predsednik, srbija, TV DUELLeave a commentKragujevčani\t 27/09/2017\nNAJNOVIJA VEST VEČERAS! Građani PREVARENI, idu HITNO KOD VUČIĆA!\nMalinari prevareni, idu kod Vučića!Predstavnici proizvođača malina i kupina Srbije doći će u ponedeljak, 24. jula, pred Predsedništvo Srbije i zatražiće prijem kod predsednika Aleksandra Vučića. Oni očekuju od Vučića da reši problem niskih otkupnih cena, a ako toga ne bude, prete štrajkom glađu. To je rekao predsednik Asocijacije malinara Srbije Dobrivoje Radović. Kazao je […]\nPosted in: AktuelnoTagged: aleksandar vucic, malinari, OTKUPNA CENA, predsednik, srbijaLeave a commentKragujevčani\t 21/07/2017\nOSMEH I POLjUBAC: Ovako je izgledao najemotivniji momenat polaganja Vučićeve zakletve\nPosle polaganja zakletve, novog predsednika Srbije Aleksandara Vučića na kratko su savladale i emocije Nakon čestitke predsednice Skupštine Srbije Maje Gojković, Vučić se okrenuo ka poslanicima i sa osmehom na licu poslao poljubac. Izvor: Novosti online\nPosted in: AktuelnoTagged: aleksandar vucic, nov, predsednik, SRBIJELeave a commentKragujevčani\t 31/05/2017


Ruski vojni epidemiolozi pohvalili mere koje se preduzimaju u zrenjaninskim zdravstvenim ustanovama | Zrenjanin\n22. april 2020. 10:23:01\nU poseti gradu Zrenjaninu i ovdašnjim zdravstvenim ustanovama juče je boravio četvoročlani tim vojnih epidemiologa iz Ruske Federacije, predvođen pukovnikom Rustamom Aminjevim. Ruski vojni specijalisti nalaze se u Republici Srbiji kao pomoć Vladi Srbije u borbi protiv epidemije izazvane koronavirusom i njihovih osam timova, koje čine epidemiolozi, infektolozi i drugi stručnjaci, kao i medicinske sestre, obilaze teritoriju Srbije, vrše analizu, daju procenu celokupne epidemiološke situacije u različitim regionima naše zemlje i aktivno pomažu našim zdravstvenim radnicima u suzbijanju epidemije.\nPrilikom dolaska u Republiku Srbiju, pre desetak dana, epidemiolog Aminjev rekao je da je Srbija preduzela sve mere koje daju ohrabrujuće rezultate. On je tada kazao da je stanje u Srbiji i Rusiji, kada je u pitanju epidemija koronavirusa, skoro identično i izrazio uverenje da će se pokazati da se u obe zemlje dobro radilo. Nakon jučerašnje posete Zrenjaninu, ruski epidemiolozi pohvalili su mere koje se preduzimaju u ovdašnjim zdravstvenim ustanovama i istakli da je naš grad dobar primer kako se zdravstvene službe odnose prema epidemiji, njenoj kontroli i suzbijanju.\nPukovnik Aminjev, majori Hakimov (epidemiolog) i Peredeljski (infektolog) i kapetan Mikulin (anesteziolog) posetili su Opštu bolnicu “Đorđe Joanović”, Plućnu bolnicu “Dr Vasa Savić”, Centar za respiratorne infekcije Doma zdravlja na “Zelenom polju” i Zavod za javno zdravlje. Izneli su svoja zapažanja i dali preporuke za dalje aktivnosti ovih ustanova.\nJedan od domaćina timu iz Rusije, dr Mile Kovačević, član Gradskog veća i Gradskog štaba za vanredne situacije, kaže da izjave ruskih epidemiologa veoma ohrabruju i daju punu podršku ovdašnjim zdravstvenim radnicima da nastave u istom tempu borbu protiv epidemije.\n“Poseta ruskih stručnjaka svakako je bila korisna i njihova iskustva značiće nam u daljem radu. Sagledali su celokupnu zdravstvenu situaciju u gradu i uputili su nam određene preporuke i koje bi mere dodatno trebalo da preduzmemo. To je, praktično, dopuna onoga što već radimo, kao što je, na primer, dezinfekcija još nekih prostora u zgradi Opšte bolnice“, naveo je dr Kovačević.\nU odnosu na broj stanovnika, Zrenjanin je grad u kom se epidemiološka situacija može smatrati u potpunosti stabilnom i pod kontrolom, što ističu i stručnjaci. U našem gradu potvrđena su do sada 22 slučaja zaraze koronavirusom, što iznosi svega 0,3% u odnosu na ukupan broj zaraženih u Republici Srbiji. Svakako je tome doprinela i dobra organizacija rada zdravstvenih ustanova i efikasno prilagođavanje uslovima vanrednog stanja, kao i sve blagovremeno preduzete preventivne mere na sprečavanju epidemije. To se, osim zdravstvenih, odnosi i na ustanove socijalnog zbrinjavanja, gerontološke domove i druge ustanove u kojima je povećan rizik od pojave koronavirusa.


Izvor: Radio 021, 20.Okt.2019, 16:39\nOd 1. septembra primenjuje se novi pravilnik o prevozu dece.\nTim aktom Vlada Srbije dala je prioritet bezbednosti učenicima koji idu na ekskurzije i rekreativnu nastavu. Prevoznici koji učestvuju u prevozu dece, kažu u MUP-u, imali su dovoljno vremena da vozila prilagode novim propisima koji su sada stroži i traže tehnički ispravna vozila i vozače sa licencom.\nVeliki broj ekskurzija ovih dana je otkazan zbog nekompletnih dokumenata ili tehničke neispravnosti autobusa. Osnovno pravilo je da u autobusu moraju biti ispravni bezbednosni pojasevi na svim mestima.\nBilo je pokušaja naknadne ugradnje uz improvizacije, što je bio razlog da saobraćajna policija takva vozila uputi na vanredni tehnički...


Zatvoren saobraćaj - Blic Online\nPovodom Svetskog dana porodice opština Novi Beograd organizuje tradicionalnu manifestaciju "Novobeogradski dani ponosa", koja će trajati danas i sutra do 18 sati, te će taj deo grada biti zatvoren za saobraćaj.\nZatvoren centar Beograda, evo kako da ZAOBIĐETE BLOKADU\nOva nedelja je u znaku atletike i Ivane Španović, a zbog manifestacija koja će se održati ispred Terazijske česme sa početkom od 17 časova, a od sinoć je zatvoren potez oko Terazija, ulice Kolarčeva i Kralja Milana.\nRADOVI NA BUBANJ POTOKU Dve trake zatvorene zbog gradnje "Ikee"\nOd naplatne rampe Bubanj Potok do izlaza Tranšped, od danas je izmenjen režim saobraćaja na auto-putu zbog izgradnje robne kuće "Ikea".\nAMSS: Sabraćaj umerenog intenziteta, bez zastoja\nSaobraćaj u Srbiji u popodnevnim satima je umerenog intenziteta i odvija se bez većih zastoja i dužih prekida, saopštio je AMSS.\nVOZAČI, OPREZ Zatvorene ulice zbog biciklijade\nČetrnaesta po redu Koka - Kola biciklijada krenula je danas u 11 sati sa Trga Republike ka Adi Ciganliji.\nZatvoren saobraćaj od Slavije do Trga Republike zbog "pešačke subote"\nManifestacija "Pešačka subota – London u Beogradu" biće održana danas od 9 do 17 časova od Trga Slavija do Trga republike, saopštio je "Beokom servis". Za saobraćaj će biti zatvorene ulice Kralja Milana, Terazije i Kolarčeva.\nUlica Tadeuša Košćuška do 17 sati bez saobraćaja zbog snimanja spota\nZa potrebe snimanja spota u organizaciji Grada Beograda u nedelju, 28. februara, od 10 do 17 časova biće obustavljen saobraćaj u Ulici Tadeuša Košćuška, od Cara Dušana do Dunavske i SRC "Milan Gale Muškatirović".\nU pojedinim beogradskim ulicama od danas do ponedeljka zatvoren saobraćaj\nJKP "Beogradske elektrane" izvodiće radove na proširenju toplovodne mreže i priključivanje objekata na toplovod. Tokom izvođenja radova doći će do izmene režima i zatvaranja saobraćaja u ulicama Hadži Milentijevoj i Braničevskoj.\nZatvoren saobraćaj u delu ulice Branka Krsmanovića\nRadnici "Beograd puta" popravljaće i asfaltirati kolovoz zbog čega će biti zatvoren saobraćaj u delu Ulice Branka Krsmanovića.\nČetvrti beogradski reli počinje u subotu noćnom vožnjom\nPrva konferencija za medije povodom IV beogradskog FAM relija, koji se vozi 27. i 28. aprila na terenima Avale i Košutnjaka održana je danas u beogradskom restoranu "Monument".\nZatvaraju deo Ulice Jurija Gagarina u nedelju\nDeo Ulice Jurija Gagarina, između ulice Antifašističke borbe i Mosta na Adi, biće zatvoren 17. marta od sedam do 19 sati zbog betoniranja noseće konstrukcije prelaza preko Save, najavljeno je iz Sekretarijata za saobraćaj. Saobraćaj će biti zatvorenu smeru od Ulice Antifašističke borbe ka Mostu na Adi.


Blokirani računi opštinskih preduzeća – CG Vijesti\n„najveći prispjeli poreski dug ima preduzeće Čistoća oko 900.000 eura“\nZbog neizmirivanja dospjelih poreskih obaveza, Uprava prihoda blokirala Čistoću, Vodovod, Grijanje, Lokalne puteve, Centar za sport i rekreaciju i Radio-televiziju Pljevlja\nUprava prihoda blokirala je šest pljevaljskih opštinskih preduzeća zbog neizmirivanja dospjelih poreskih obaveza u iznosu od oko 2,6 miliona eura.\nU blokadi su računi preduzeća Čistoća, Vodovod, Grijanje, Lokalni putevi, Centar za sport i rekreaciju i Radio televizija Pljevlja.\nBlokada je uslijedila nakon što preduzeća nisu mogla da reprogramiraju dopjele poreske obaveze.\nIako je postojala zakonska osnova za blokadu računa na cjelokupan dug, uprava prihoda blokirala je račun pljevaljskih preduzeća na oko deset odsto od prispjelih neplaćenih obaveza.\nPrema nezvaničnim informacijama” Vijesti”, najveći prispjeli poreski dug ima preduzeće Čistoća oko 900.000 eura, a račun je blokiran na iznos od oko 130.000 eura. Prispjeli dug Čistoće manji je za oko pola miliona u odnosu na januar ove godine.\nVeliki dužnik je i opštinsko preduzeće Vodovod čiji je račun blokiran na iznos od oko 36.000 eura. Ukupne prispjele poreske obaveze Vodovoda iznose blizu 880.000 eura i manje su za skoro 137.000 u odnosu na šrije jedanaest mjeseci.\nPrispjele obaveze Radio televizije Pljevlja iznose oko 350.000 eura i manje su za skoro 40.000 u odnosu na januar ove godine. Račun tog preduzeća blokiran je na iznos od ko 20.000 eura.\nDospjeli poreski dug Lokalnih puteva je preko 228.000 eura i manji je u odnosu na januar ove godine za 37.000 eura. Račun ovog preduzeća blokiran je na iznos od oko 33.000 eura.\nPreduzeće Grijanje, koje gazduje gradskom kotlarnicom iz koje se griju stanovi i poslovni prostori u centru grada, blokirano je na iznos od 18.000 eura. Ukupne prispjele poreske obaveze ovog preduzeća iznose oko 137.000 eura i veće su za skoro 9.000 eura u odnosu na januar ove godine.\nRačun Centra za rekreaciju, koji gazduje gradskim stadionom, blokiran je na iznos od oko 15.000 eura. Prispjeli poreski dug ovog društva sa ograničenom odgovornošću je oko 114.000 eura i manji je za skoro šesnaest hiljada u odnosu na prije 11 mjeseci.\nPovezane teme:društvoOpština PljevljaPljevljaRTV Pljevlja


Faktor | Na narednoj sjednici Skupštine opet ni riječi o ostavci ministrice Bogunić\nNa narednoj sjednici Skupštine opet ni riječi o ostavci ministrice Bogunić\nObjavljeno: 16.09.2019. u 15:07\nBogunić je 19. jula podnijela ostavku iz, kako je tada navela, moralnih razloga. U više navrata je najavila da će tražiti očitovanje Vlade KS zbog čega se još ne razmatra njena ostavka\nZa 25. septembar je zakazana sjednica Skupštine Kantona Sarajevo na čijem dnevnom redu će se naći, između ostalog, Informacija o realizaciji mjera za sanaciju i reorganizaciju KJKP GRAS, kao i prijedlozi o utvrđivanju utvrđivanju osnovica, stopa i načinu obračunavanja i uplate naknada za obavezno zdravstveno osiguranje na području KS.\nRazgovarat će se i o poslovanju "Apoteka Sarajevo", kao i preduzeća ZOI'84. Razmatrat će se i Studija o zdravstvenom stanju stanovništva, higijenskim prilikama i zdravstvenoj djelatnosti u Kantonu Sarajevo u 2018. godini sa Prijedlogom mjera za poboljšanje zdravstvenog stanja stanovništva i higijenskih prilika na Kantonu Sarajevo.\nBit će i izvještaji o radu i finansijskom poslovanju više ustanova kulture, međutim, na dnevnom redu, po svemu sudeći, neće se naći ostavka Zinete Bogunić, ministrice za obrazovanje, kulturu i mlade KS, tačnije, odluka o razrješenju, odnosno, odluka o imenovanju nove ministrice.\nBogunić je 19. jula podnijela ostavku jer, kako je tada navela, zbog "nemogućnosti da dužnost koja joj je povjerena obavlja savjesno, uz dosljedno pridržavanje Ustava i zakona Bosne i Hercegovine". U više navrata je najavila da će tražiti očitovanje Vlade KS zbog čega se još ne razmatra njena ostavka. Za 30. septembar je zakazana tematska sjednica Skupštine Kantona Sarajevo, tema je obrazovanje, ali ne i ostavka Bogunić.\nPrema saznanjima Faktora, iz Naroda i pravde su pokušali nekoliko osoba nagovoriti da preuzmu ovo ministarsko mjesto, ali su do sada dobijali negativan odgovor.\nSkupština KSZineta Bogunić\nKo su dvojica uhapšenih zbog zločina i silovanja Bošnjakinja na području Foče


Ski karte za sezonu 2020/21 u pretprodaji od 15. novembra - Kopaonik ONLINE\nSkijališta Srbije ove godine počinju pretprodaju ski karata putem web shopa od 15. novembra kada će svi zainteresovani moći da kupe karte sa popustom od 15 posto. Pretprodaja sa ovim popustom će trajati od 15. do 30. novembra, nakon čega kreće popust koji su Skijališta Srbije nekada davala u terminima kada se održava sajam Expo zim. Nastavak “sajamskog” popusta od 10 posto kreće od 1. do 10. decembra.\nSkijališta Srbije su ovu odluku donela kako bi skijašima i borderima pružila mogućnost da na brz i jednostavan i povoljan način, beskontaktno, dođu do svoje ski karte i uživaju tokom cele zimske sezone na planini.\nOvi popusti će važiti samo i isključivo za online kupovinu ski karata, putem web shopa.\nWeb shop će biti aktivan od 15. novembra, pa sve do kraja skijaške sezone.\nObustava saobraćaja na putnom pravcu Kopaonik – Jošanička Banja 16. i 17.11.2020.\nObustava saobraćaja na deonici puta Jošanička Banja – Kopaonik 03. i 04. novembra


Održan "Sirmium dance fest" FOTO - Ozon Media\nSremska Mitrovica – U subotu, 2. marta u Poslovno sportskom centru „Pinki“ u Sremskoj Mitrovici uspešno je održan peti po redu „Sirmium dance fest“ – festival igre i muzike koji je ove godine bio najorganizovaniji i najkvalitetniji, ali i najveći po broju izvođača.\nSkoro 900 plesača iz 22 plesna studia koja razvijaju plesne discipline klasičan, moderan, art, hop, karakter, acro, fit, disco style predstavilo se na festivalu.\nNa samom početku Festivala predstavile su se najmlađe kategorije – Bebe deca uzrasta od 3 do 6 godina) i Mini deca iuzrasta od 6 do 9 godina), dok su se u popodnevnim satima predstavili učesnici u kategoriji dece, juniora i seniora.\nPlesni studiji učesnici: „Play dance studio“, Srk „Maga Magazinović“, Baletska škola Centra za igru, Srk „Kiko“, Baletski studio „Atena“ Ub, „Royal Dance studio“ Bačka Palanka, Gym&Fitness 022, „Impuls studio“, Studio „Olena“ Bijeljina, Baletski studio „Allegro“, Studio „Maesro“, Umetnički centar „Adađo-NB“, Plesni studio „Alex Flashdance“, Plesni klub „101“ Bijeljina, „Mystique Dance“ Beograd, „Injoy“ Beograd, „Mažoret“ Stanari, „Amadeus“ Požarevac, Baletski studio „L Dance“, Centar za igru Zrenjanin i domaćini su Studio modernog i klasičnog baleta „Olena“ i „Sirmium Dance“.\nStručni žiri činile su tri dame i to: Gabrijela Teglaši Jojkić, Aleksandra Belić i Snežana Andrejević, dugogodišnji saradnici organizatora Festivala Svetlane Olene Rimac.\nFestival je organizovan u saradnji sa Gradskom upravom za obrazovanje, kulturu i sport, Sportskim savezom grada Sremska Mitrovica i Turističkom organizacijom Grada Sremska Mitrovica, a otvorili su ga upravo predstavnici ovih institucije-organizacija.\nNajbolji na festivalu su dobili specijalne nagrade – odlazak na međunarodne festivale u Prag, Rim, Beč, Španiju, Rimini…\nNajveća konkurencija je bila u modernom baletu, art i open disciplini.\nNajviše specijalnih nagrada dobio je Studio „Impuls“ iz Novog Sada dve solo specijalne i jedna grupna.\nSremskomitrovački Studio modernog i klasičnog baleta „Olena“ se predstavio u osam plesnih kategorija sa ukupno osvojenih sedam prvih nagrada i jednom drugom nagradom. Takođe „Olena“ je i dobitnik specijalne nagrade kotizacije za Španija Dance Open.\nPrilikom festivala dodeljena je i zahvalnica Svetlani Oleni Rimac od strane Udruženja Baletskih umetnika za poseban doprinos u radu i razvoju baletske umetnosti u gradu Sremska Mitrovica i u regionu.


Kragujevac - Sve informacije o vakcinaciji u Kragujevcu - Vesti iz Kragujevca i Šumadije - Pressek.rs\nSve informacije o vakcinaciji u Kragujevcu\nKragujevac Četvrtak, 21. januar 2021.\nU Kragujevcu je u sredu, 20. januara, počela masovna imunizacija protiv korona virusa. Prema informacijama iz Doma zdravlja Kragujevac, u ovom momentu zdravstvena ustanova na raspolaganju ima kineske „sinofarm“ vakcine. Isporuka ruske vakcine Sputnjik V očekuje se naredne sedmice, a isporuka „fajzerove“ vakcine očekuje se u februaru.\nGde se obavlja vakcinacija\nVakcinacija se trenutno obavlja na dva punkta – u Hali „Gordana Goca Bogojević“ i u Ambulanti broj 5 u naselju Erdoglija.\n- Ukoliko bude većeg interesovanja za vakcinaciju otvorićemo još punktova. Dodatni punktovi biće otvoreni u ambulantama Doma zdravlja Kragujevac – Ambulanti broj 1, Ambulanti broj 2, Ambulanti broj 3, Ambulanti broj 4, Ambulanti broj 6, kao i ambulantama u Stanovu, Bresnici i na Aerodromu, navode za portal Pressek iz PR službe Doma zdravlja, i napominju da će ubuduće biti vakcinisani isključivo građani koji su se unapred prijavili za vakcinaciju.\nKako se prijaviti za vakcinaciju\nDom zdravlja Kragujevac obaveštava sugrađane zainteresovane za vakcinaciju protiv virusa Covid-19, a koji se dosad nisu prijavili na portalu e-uprava, ili nisu u mogućnosti da se na taj način prijave, da su otvoreni kontakt telefoni, putem kojih će ih operateri prijaviti za vakcinaciju.\nKontakt centar radi radnim danima od 8 do 17 sati, a brojevi telefona su: 034/505-800, 034/505-842, 034/505-812, 034/505-811 i 034/505-825.\nDa podsetimo, prijavljivanje za vakcinisanje protiv kovida-19 preko portala e-Uprave počelo je 11. januara. Da bi koristili ovu uslugu na Portalu e-Uprava građani ne moraju da budu registrovani korisnici, a prijavljivanje je moguće putem ovog LINK-a.\nPrijavljivanje za vakcinaciju protiv kovida-19 od četvrtka, 14. januara, omogućeno je i putem telefona pozivom na broj 0800 222 334 i to svakoga dana u periodu od 8 do 20 sati.\nNakon iskazivanja interesovanja za vakcinaciju građani će o terminu vakcinisanja biti obavešteni putem e-mail-a i SMS porukom.\nŠta u slučaju kada osoba nije pokretna i ne može da dođe da primi vakcinu\nDom zdravlja Kragujevac angažovaće i Službu kućnog lečenja za vakcinaciju osoba koje nisu pokretne, a žele da se vakcinišu. Procedura ptijavljivanja u ovakvim slučajevima je da se zainteresovanost za vakcinaciju prijavi izabranom lekaru.\nUkoliko imate dodatnih pitanja vezanih za vakcinaciju u Kragujevcu pišite nam na redakcija@pressek.rs. Naša ekipa će od nadležnih zatražiti odgovore.\n· Četvrtak, 21. januar 2021. Još 65 Kragujevčana pozitivno na korona virus\n· Četvrtak, 21. januar 2021. Sindikat: Član Zakona o platama nije ustavan


Uskoro dovoljne količine mineralnog đubriva - NTV Arena\nUskoro dovoljne količine mineralnog đubriva\nMinistar poljopruvrede, šumarstva i vodoprivrede Republike Srpske Boris Pašalić izjavio je danas da je cilj obezbjediti da se na tržištu nađu potrebne količine mineralnog đubriva, kojeg za sada nema dovoljno.\n“U tome smo na dobrom putu. Ministarstvo spoljne trgovine i ekonomskih odnosa u Savjetu ministara razrađuje sa partnerima iz Turske način dopremanja nekih 50.000 tona mineralnog đubriva, prije svega azotnog đubriva koje dogovarano prije nekoliko dana u Turskoj, a o čemu je u javnosti govorio srpski član Predsjedništva BiH Milorad Dodik”, rekao je Pašalić novinarima u Banjaluci.\nOn kaže da se upravo radi na tome kako da se to đubrivo dopremi na najefikasniji način.\nPašalić je naveo i da je pred poljoprivrednim proizvođačima određena dilema koja se ogleda u toma da koliko god da je sjetva skupa, što je činjenica zbog troškova repromaterijala, prvenstveno goriva i đubriva, istovremeno je i cijena njihovih proizvoda istorijski na najvišem nivou.\nOn je naveo da je cijena pšenice u ovom periodu 800 KM po toni, a da je cijena kukuruza nešto niža od te cijene, dodajući te visoke cijene mogu ohrabriti proizvođače da zasiju veće površine.\n“Mi ne možemo uticati na cijenu đubriva, jer su poskupljenja takva da ne postoji mehanizam kako to da kompenzujemo, već nam je bitno da obezbjedimo da ima dovoljno đubriva na tržištu kako bi proizvođači mogli prihraniti pšenicu ili da se pripreme za sjetvu kukuruza, soje ili drugih kultura”, naveo je Pašalić.\nPrema njegovim riječima, neki proizvođači pribjegavaju nekim alternativnim metodama, kao što je veće korištenje stajskog đubriva.\nTags: boris pasalic, djubrivo, poljoprivreda, rs, zemlja\nNastavak ulaganja u seosko preduzetništvo\nNarednih dana promjenljivo oblačno


„Iznenađen sam reakcijom Vlade Crne Gore jer se ni na koji način nisammešao u njihove unutrašnje stvari“, izjavio je predsednik Srbije Aleksandar Vučić za Tanjug povodom reakcije zvanične Podgorice na njegov poziv da tamošnje vlasti ne podrže predloženi zakon o slobodi veroispovesti.\nCrnogorska vlada saopštila je prethodno da ne dopušta bilo kome da utiče na njene odluke. Na pitanje medija o pozivu Vučića, Vlada u Podgorici je još navela da sama donosi svoje odluke.\nVučić je prethodno najavio da će Srbija preko Venecijanske komisije Saveta Evrope zamoliti da se ne usvaja Predlog zakona o slobodi veroispovesti u Crnoj Gori jer, kako je naveo, nije dobar za srpski narod, te dodao da bi njegovo usvajanje neminovno ugrozilo inače dobre odnose dve zemlje.\n"Moja molba, a ja ne mogu da to zahtevam kao predsednik druge države, je da takav zahtev ne usvoje. To je moja molba, nada i želja. Jer srpka crkva vekovima postoji na tom tlu i ona je zaštita i utočište ne samo srpskom narodu, već i mnogima koji se osećaju kao Crnogorci. Zato je to moja molba vlastima u Crnoj Gori. Ukoliko je ne usliše - to je njihovo pravo i mogućnost i to ćemo razumeti i umeti da se u skladu sa tim ponašamo", rekao je Vučić.\nKomentarišući odgovor vlade u Podgorici, predsednik Srbije je za Tanjug rekao da ih „nije savetovao, već da je kao komšija i prijatelj zamolio da još jednom razmotre određene inicijative jer su u pitanju interesi srpskog naroda i srpske crkve“.\nVučić je izjavio i da „nikada nije imao problem kada su iz Podgorice ukazivali na položaj Crnogoraca u Srbiji“, niti „kada su se brutalno mešali u unutrašnje stvari Srbije, pitanje teritorijalnog integriteta i suvereniteta“.\n„I kada su iznosili stavove o rešavanju kosovskog problema koji je naš problem, a ne tiče se njih“, rekao je Vučić za Tanjug.\n„Ako je strašan problem u tome što sam izneo molbu, a tiče se srpskog naroda i srpske crkve, izvinjavam se svim uvređenim dušama, i mnogo mi je teško što sam ih povredio samo zbog jedne jedine molbe. Ne moraju da je usliše, ali ne moraju ni da menjaju smisao i značaj onoga što sam učinio i sebe da predstavljaju kao veliku žrtvu i junake, i neko ko je plod nečijeg tobože mešanja i savetovanja“, rekao je Vučić i dodao da je poruku zvanične Podgorice „odlično razumeo“, i da će se u skladu sa njom „Srbija ponašati ubuduće“.\nPrethodno je izjavio i da njegov generalni sekretar Nikola Selaković nije govorio o sadašnjoj Crnoj Gori kada je pričao o tome da je Crna Gora „klasična srpska država“, već da je govorio „da je to tako bilo u istoriji“.\nOpisujući Crnu Goru kao „klasičnu srpsku državu u kojoj i dan-danas, posle svega, živi 31 odsto Srba“, Selaković je za RTS (Radio-televizija Srbije) svoju izjavu pojasnio rečima da se Crna Gora „od svog postanja, kao država, dičila srpskim identitetom“.\nNemirenje sa crnogorskom samostalnošću\n„To je ona teza o Crnoj Gori kao o ’srpskoj Sparti’ ili kao ’kolijevci srpstva’. Upravo su takve izjave doprinijele da se Crna Gora i Srbija udaljavaju jedna od druge. Kad god se govorilo tim rečnikom, gubile su se karte, odnosno gubila se partija“, kaže crnogorski pisac Đuro Radosavović.\nSeška Stanojlović iz Helsinškog odbora za ljudska prava u Srbiji Selakovićevu izjavu čita u kontekstu nepristajanja na državnu samostalnost Crne Gore.\n„To je ta trajna aspiracija srpske intelektualne, konzervativne, desne akademske i crkvene elite. Oni jednostavno ne mogu da se pomire sa nezavisnosti Crne Gore i koriste svaku priliku da na to podsete“, navodi Stanojlović.\nPovod i prilika ovoga puta su tenzije na liniji Srpska pravoslavna crkva (SPC) - vlast u Podgorici, koje su počele od kada je sredinom maja ta država usvojila Predlog zakona o slobodi veroispovesti, a predsednik Milo Đukanović najavio obnavljanje Crnogorske autokefalne crkve.\n„Mislim da veliki deo javnosti u Srbiji uopšte ne zna da je Crnogorska pravoslavna crkva (CPC) bila autokefalna i da je svoju samostalnost i nezavisnost položila na oltar zajedničke države Kraljevine Srba Hrvata i Slovenaca 1918. godine. I naravno da bi sada svoju obnovljenu državnost, Crna Gora želela da zaokruži i obnovljenom samostalnošću pomesne pravoslavne crkve“, kaže Seška Stanojlović.\nTome se, uz Predlog zakona o slobodi veroispovesti koji predviđa da će svi verski objekti u Crnoj Gori biti prepoznati kao državna imovina, ukoliko verske zajednice ne budu dokazale da su bile njeni vlasnici pre 1918., oštro protivi Srpska pravoslavna crkva i mitropolija crnogorsko-primorska na čelu sa Amfilohijem Radovićem, koja navodi da država planira da joj „otme imovinu“.\nPodgorica: Bogojavljenje uz poruku 'Kosovo je srce Srbije i Crne Gore'\nIstim je povodom predsednik Srpskog nacionalnog saveta u Crnoj Gori Momčilo Vuksanović pisao predsedniku Srbije Aleksandru Vučiću. Zamolio ga je „da sav državnički kapacitet uključi u nastojanja da se u Crnoj Gori očuva srpski narodni identitet i zaštiti Srpska pravoslavna crkva u Crnoj Gori, gdje je situacija takva kao da se svi žure da Srbe izbace iz ove države".\nVučić je u izjavi novinarima rekao da je „pitanje srpskog naroda u Crnoj Gori za Srbiju veoma ozbiljno i teško“, ali da će „videti kako da im pomogne, a da se ne meša u unutrašnje stvari druge države“.\n"Mi ćemo narednih dana sesti sa našim ljudima iz Crne Gore, razgovarati i izaći sa našim stavovima", izjavio je Vučić 11. juna.\nU Crnoj Gori, nakon teških optužbi Amfilohija Radovića na račun predsednika Mila Đukanovića, mitropolija crnogorsko-primorska u subotu, 15. juna u Podgorici organizuje skup „Za odbranu vere i svetinja“.\nPodrška im je stigla od poglavara SPC Irineja.\n„Naravno da podržavam naše episkope i srpski narod i molim se za njih. To je jedno bezakonje koje dolazi od ljudi koje ne može niko da shvati, kao ni to šta je razlog i motiv tome“, rekao je Irinej za list "Kurir".\nO situaciji u Crnoj Gori izjasnio se i majski Sinod Srpske pravoslavne crkve, koji je u saopštenju na kraju zasedanja konstatovao da su „animozitet i diskriminacija u odnosu na SPC prisutni u manjoj ili većoj meri u svim državama stvorenim na razvalinama bivše Jugoslavije“, te da je to slučaj „naročito u Crnoj Gori gde je nedavno potvrđen antievropski i anticivilizacijski Predlog zakona o crkvama i verskim zajednicama“.\nČekajući Vencijansku komisiju\nPitanje ko polaže pravo na crkvenu imovinu u Crnoj Gori, duže je vreme tema rasprava, pa je tako prošle godine u Podgorici organizovano potpisivanje peticije da se verski objekti i imovina kojom u većini slučajeva u toj zemlji gazduje Srpska pravoslavna crkva, vrate u vlasništvo države kojoj su pripadali pre 1918. godine. Sam Zakon trenutno razmatra Venecijanska komisija, čije se mišljenje očekuje krajem juna.\n„Više je to državno pitanje nego vjersko i više je to političko pitanje unutar Crne Gore nego što je to neki odnos Srbije i Crne Gore. Crna Gora je na planu nacija, jezik, crkva krenula tim putem i ovo je još samo jedna stavka koju treba zaokružiti, a ne neki šamar Srbiji“, navodi Đuro Radosavović.\nUnutrašnje pitanje Crne Gore, a ne odnosa sa Srbijom: Đuro Radosavović\nIpak, Crna Gora se nakon priznanja Kosova i uvođenja sankcija Rusiji, ponovo našla na udaru.\n„Srpska pravoslavna crkva preko Crnogorsko-primorske mitropolije i njenog prvog čoveka mitropolita Amfilohija je važan destabilizujući činjilac na društvenoj i političkoj sceni Crne Gore. Njen odani saveznik na tom poslu je prosrpska opozicija u Crnoj Gori, a izvan nje politička i duhovna elita iz Beograda“, ocenjuje Seška Stanojlović.\nDok je opozicioni crnogorski Demokratski front pozvao svoje pristalice da prisustvuju skupu koji Mitropolija organizuje u Podgorici, te najavio da će organizovati i prevoz ljudi iz drugih gradova, vladajuća Demokratska partija socijalista (DPS) Mila Đukanovića skup ocenjuje kao politički, i kao „pokušaj da se manipulacijama sačuvaju strane ekspoziture, skrivene pod plaštom verskih organizacija“.\nNajavljujući obnavljanje Crnogorske autokefalne crkve pred funkcionerima na stranačkoj konferenciji u Nikšiću, Đukanović je oštro kritikovao delovanje Srpske pravoslavne crkve u Crnoj Gori nazivajući je „čuvarem infrastrukture Velike Srbije“.\n„Za sada, naglašavam za sada, Srbija je odustala od nekog ratnog rešavanja svog nacionalnog pitanja, ali koristi sve moguće instrumente uticaja na srpske zajednice u svim državama u okruženju. Oni stalno govore o tom jedinstvenom duhovnom srpskom prostoru. Teritorijalno bi se to moglo poklopiti sa njihovim snom o ’Velikoj Srbiji’“, kaže Seška Stanojlović.\nDuhovno i imovinsko pitanje\nUz „duhovno“, tu je i imovinsko pitanje. Većina crkava i manastira u Crnoj Gori je formalno pravno u vlasništvu Srpske pravoslavne crkve. Iz Crnogorske pravoslavne crkve su još 2005. godine Vrhovnom državnom tužilaštvu podneli krivičnu prijavu protiv nepoznatih službenika Uprave za nekretnine u Danilovgradu jer su, kako su saopštili, Donji i Gornji manastir Ostrog nezakonito upisali na ime Srpske pravoslavne crkve u Crnoj Gori.\nReligija, istorija i ekonomija kao rusko 'oružje' u Crnoj Gori\n„Ako pogledamo posijede, oni uopšte nisu mali. U Crnoj Gori je crkvena zemlja na dobrim lokacijama i priliv novca iz Ostroga i ostalih crkava nije mali, tako da svi ti faktori podgrijavaju situaciju da ovo pitanje bude goruće. Mislim da nisu čista posla ni sa jedne strane“, navodi Đuro Radosavović.\nNervozu u redovima Srpske pravoslavne crkve pojačalo je, prema oceni Seške Stanojlović, i nedavno priznanje Ukrajinske pravoslavne crkve od strane Vaseljenskog patrijarha, što bi, prema njenim rečima, mogao biti uvod u obnovu autokefalnosti Crnogorske crkve i dodelu iste Makedonskoj pravoslavnoj crkvi.\nSvemu pobrojanom oštro se protive i Srpska i Ruska pravoslavna crkva.


Advokatura kao poslednja brana demokratije – protestadvokata.org\nAutor: Miloš Urošević admin\nAdvokatura u Srbiji se suočava sa najvećim izazovima ovog demokratskog doba, i tako postala poslednja brana zaštite osnovnih prava i sloboda.\nU cilju razbijanja, možda jedine preostale nezavisne profesije u Srbije, strašnim nasrtajima od strane Izvršne vlasti na advokate i profesiju kroz finansijsko podčinjavanje, oduzimanjem Ustavom zagarantovanih prava, represijom i svim drugim načinima koja su neprimerena dobu u kom živimo i putu kojim se krećemo kao država i samo društvo.\nUpravo zbog slabosti ovog društvenog sistema, koji je do sada pokazao sve svoje slabosti i mane, politički moćnici žele da podčine i podržave jednu veoma staru profesiju koja je toliko izdržala na svom putu, da bi je u 21. veku u demokratskom sistemu jedna Vlada i jedan Ministar stavili pod svoju šapu.\nPritisci se vrše u raznim vidovima, iznošenjem neistina, pokazivanjem strašnog stepena neznanja što bi u zdravim društvima, samo za sebe trebao da bude povod za moralnu ostavku i očuvanja minimalnog stepena moralnosti i poziva pravne profesije od strane resornog Ministarstra pravde.\nŠto se tice partijskih vojnika koji od početka protesta, celokupne Advokature, svakodnevno kaljaju jedan častan poziv, nas kao advokate i advokatske pripravnike ne bi trebalo zanimati niti se trebamo na njih osvrtati ali nam može pokazati samo stepen očaja u kom se nalazi naša Izvršna vlast i resorni Ministar, usled svih pogrešnih poteza koje su povukli.\nJedinstvo koje su Advokati pokazali je suštinsko i možda najbitnije iz razloga što moramo pokazati društvu, a i naučiti društvo da se odbrani od ovakvih napada na razne profesije, udruženja i organizacije i dati im primer kako i na koji način da zaštite svoja prava i slobodu.\nNažalost, to moramo pokazati na ličnom primeru zato što smo specijalizovani za to, samo tako ćemo zaustaviti pritiske od podčinjavanja i uništavanja jedne profesije kojoj je osnovna dužnost pružanja pravne pomoći. Ovakvim jedinstvenim, profesionalnim i zakonskim postupanjima pomažemo građanima pokazujući im način i istrajnost demokratske borbe.\nUliti podstrek kako nezavisnim institucijama tako i sudijama, novinarima i svima ostalima koji su se našli na udaru razularene vlasti u Srbiji, da mogu da odbrane profesiju i nezavisnost i usled ovakvih pritisaka. Da konačno postavimo princip profesionalne časti, tako da se dužnosti obavaljaju samo u skladu sa ustavnim, zakonskim i strukovnim normama i propisima.\nPošto smo mi jedna mlada pluralistička demokratija kojoj treba još mnogo do, prevashodno, parlamentarne kulture, a kamoli, do suštinske demokratske kulture mi kao profesionalno udruženje koje brani etički kodeks i nezavisnost koju nam Ustav Republike Srbije daje, moramo biti vodilja ovom društvu i istrasirati put ka ostvarenju vladavine prava i dosegnuti visine pravne države za koju moramo da se borimo i opstanemo kako nam i sama zakletva nalaže.


Zločinac Radovan prosi novac od Tribunala da bi mogao platiti odbranu\nNaslov komentara: Zločinac Radovan prosi novac od Tribunala da bi mogao platiti odbranu Thu Nov 27, 2008 9:47 am\nBivši predsjednik Republike Srpske Radovan Karadžić zatražio je od Haškog tribunala da plaća njegov tim za odbranu, u kojem bi bila trojica pravnih savjetnika i petoro članova, tvrdeći da sam nema dovoljno novca.\nKaradžić je optužen za genocid nad Bošnjacima u Srebrenici i u opštinama širom BiH, kao i za druge zločine nad nesrbima 1992-95. "Molim vas da ovo smatrate moji zahtjevom za pravnu pomoć optuženom koji se sam zastupa. Dostavljam vam popunjeni formular koji pokazuje da su finansijska sredstva kojim raspolažem nedovoljna da finansiram svoju odbranu", piše u Karadžićevom zahtjevu, danas objavljenom u Hagu.\nU odgovoru na Karadžićev zahtjev, sekretarijat Tribunala je naznačio da, po sudskom statutu, optuženi koji se brane sami, nemaju pravo na finansiranje odbrane, ali im sud može pokriti dio troškova za pravne savjetnike, odnosno najviše pet članova tima za odbranu.\nSekretarijat Tribunala je stoga privremeno - dok ne istraži Karadžićevo imovinsko stanje - prihvatio da plaća dio troškova američkog advokata Pitera Robinsona (Peter) - kao Karadžićevog pravnog savjetnika, i Milivoja Ivaniševića - kao istražitelja tima odbrane.\nIstovremeno, sekretarijat je odbio da prihvati beogradskog advokata Gorana Petronijevića za Karadžićevog pravnog savjetnika, sugerišući da on nije podoban zato što je u maju 2000. kao sudija u Srbiji osudio grupu od 200 kosovskih Albanaca na višegodišnje zatvorske kazne.\nU odgovoru, Karadžić je izrazio nezadovoljstvo zbog toga što je naknada za rad njegovih pravnih savjetnika koju je Tribunal spreman da plati "najviše 25 eura na sat, odnosno 2.500 eura mjesečno" po osobi.\nOn ocenjuje da mu takva odluka uskraćuje "primjerene mogućnosti za odbranu", obzirom da je proces protiv njega "izuzetno složen, i pravno i činjenično".\n"Pošto sam u pritvoru, neophodni su mi iskusni savjetnici koji imaju kontakte na visokom nivou sa ljudima koji posjeduju važne informacije potrebne za moju odbranu. Ja savjetnike tog nivoa ne mogu obezbijediti zato što ste vi voljni da ih platite onoliko koliko advokatske firme plaćaju sekretarice", naznačio je Karadžić.\nOptuženi je od sudskog vijeća zatražio da naloži sekretarijatu da mu omogući adekvatne uslove za pripremu odbrane i "primjereno plati... usluge pravnih savjetnika koji imaju dovoljno iskustva i kvalifikacija da mu pruže pomoć na visokom nivou".\nKaradžić, kojeg je Haški tribunal optužio 1995. godine, uhapšen je u julu ove godine u Srbiji. U prvim pojavljivanjima pred sudijom Tribunala, krajem jula i krajem avgusta, odbio je da se izjasni o krivici, poslije čega je u spis uvedeno da se ne osjeća krivim.\nTužilaštvo je nedavno podnijelo prijedlog izmjenjene optužnice, koji sudsko vijeće još nije potvrdilo.


S jedne strane bio je naš Dušan Vlahović, s druge Zlatan Ibrahimović.\nTada je, u tunelu stadiona "viole" nastala vrlo zanimljiva fotografija koja je ubrzo postala hit na društvenoj mreži Tviter, zbog načina na koji je Vlahović gledao iskusnog golgetera.\nRadilo se o kadru iz TV prenosa pomenutog meča Serije A, gde je u glavnom kadru Ibrahimović kog posmatra Dušan Vlahović, delimično zamišljeno.\nFotografija je, naravno, stigla i do srpskog fudbalera koji je na Tviteru u opisu iste napisao "Nađite nekoga ko će da vas gleda na isti način kao što ja gledam Zlatana" - a sada bi mogao da ga gleda i na treninzima.\nNaime, italijanski mediji javljaju da je upravo Vlahović jedan od tri željena pojačanja novog Milanovog trenera, Ralfa Rangnika.\nRoso-neri su, prema pisanju "Skaja", spremili budućem strategu njihove ekipe 75 miliona evra za pojačanja.\nNajveći deo tog iznosa izgleda da će otići Breši (čiji su navijači izazvali oduševljenje cele Italije zbog scene ispred lokalne bolnice) i to za jednog od najvećih talenata italijanskog fudbala, Sandra Tonalija, 20-godišnjeg igrača sredine terena kog žele i Inter i Juventus.\nThe Brilliance of Sandro Tonali ● Best Skills & Passes 🇮🇹\nSledeći na listi želja je naš Dušan Vlahović, 20-godišnji napadač koji je postigao devet golova za Fjorentinu ove sezone, i to na 29 nastupa. "Skaj" ističe kako čelnici Milana veruju da je Vlahovićev stil igre kompatibilan sa stilom Ante Rebića, "kog pod svaku cenu želi da otkupe od Ajntrahta".\nPoslednja Rangnikova žeja je Kristofer Ajer, Noveržanin i štoper Seltika, kog bi rado u svojim redovima i neki članovi Premijer lige.\nVlahović će, dakle, možda u slavni klub - a nikada i nije krio da mu je 18 godina stariji švedski špic jedan od uzora.\nOdrastao je gledajući Zlatanove golove ostvario mu se san da sa njim deli megdan, a ako "Ibra" ostane u klubu (mada, njegova poslednja izjava, posle velike Milanove pobede nad Juventusom, baš kao što je i rekao - zahteva "čitanje između redova") - njih dvojica će biti saigrači.


Održan protest predstavnika ivent industrije, novi najavljen za ponedeljak (VIDEO) | 013 info\nFoNet/N1\tPon, 12/04/2021 - 18:29\nZaposleni u takozvanoj "ivent" industriji održali su protest ispred Vlade Srbije, zbog toga što su nezadovoljni načinom na koji su ih tretirale nadležne instucije tokom pandemije koronavirusa. Novi protest najavili su za ponedeljak 19. april.\nSkup je nazvan „Protest za opstanak“, jer su okupljeni naveli da više od 380 dana, koliko traje epidemija koronavirusa, nemaju pravo ni na rad, ni na državnu pomoć.\nZbog protesta je jedno vreme bila blokirana Nemanjina ulica, od Kneza Miloša ka Savskom trgu, zbog čega su se stvorile velike gužve u centru grada.\nIvent industrija okuplja organizatore događaja, dekoratere, klubove, barove, ivent centre, restorane, kafiće, salone venčanica, muzičare, fotografe, poslastičarnice, pirotehničare i promotere.\nVenčanja pod maskama, bez švedskog stola i sa bednom iza pleksiglasa\nJedan od organizatora protesta Nikola Janković izjavio je za N1 da je Institut za javno zdravlje još 24 februara stavio pečat na zajednički dokument koji su predstavnici ivent industrije izradili zajedno sa lekarima, ali da od tada nema reakcije nadležnih institucija.\nPodvukao je da su prostori za organizaciju proslava sigurnije okružnje organizacija kako je rekao, „divljih venčanja“ u manjim zatvorenim prostorima što se, tvrdi, trenutno masovno dešava.\n„Mi više ne možemo da čekamo, svaki dan naas košta nedelju dana poslovanja“, poručio je Janković.\nNa podsećanje novinara N1 da se lekari i dalje protive popuštanju mera, Janković je rekao da misli da oni „nisu oštro protiv toga“.\nKazao je da bi u slučaju da organizacija venčanja bude dozvoljena, maske bile obavezne, bili bi uvedeni kovid redare, ukinuli bi švedski sto, ograničili broj gostiju na pet po stolu, dok bi muzičari bili odvojeni pleksiglasom.\nIstakao je i da ivent industrija ne radi već 18 meseci, jer im se sezona završila još pre početka pandemije koronavirusa, te da u tom sektoru radi više od 30.000 ljudi.\n„Prošlo je tri nedelje od poslednjeg sastanka, apelujem na Vladu da razume ovaj problem, osvrnu se oko sebe i vide da rade tržni centri, da je GSP prepun, da sve funkcioniše osim ovog“, rekao je Janković za N1.


Obaveštenja Kompanije FCC izazvala nedoumice kod korisnika – TV Kikinda\nObaveštenja Kompanije FCC izazvala nedoumice kod korisnika\nNejasnoće kod građana izazvala su obaveštenja Kompanije FCC koja su pristigla uz februarski račun. Naime, na računima stoji da građani treba da se jave ovoj Kompaniji kako bi se dogovorili oko plaćanja eventualnih dugovanja, a ono što je izazvalo nedoumicu je iznos koji je sporan tako da su obavešetnja stizala i onima koji duguju nekoliko para, dinar, dva, tri ili pet dinara.\n-Kompanija FCC do sada nije obračunavala kamate na neplaćene račune, a u skladu sa zakonskim propisima, dužna je da obavesti svakog korisnika, bez obzira na iznos duga odnosno kamate. Uz račun za februar ove godine korisnici su dobili informativno obaveštenje o visini kamate na ime dugovanja,a prikazani iznos kamate nije proknjižen .Kako bi naši korisnici imali dovoljno vremena za izmirenje osnovnog duga kompanija FCC Kikinda je produžila rok za izmirenje istog do 15. aprila – istakla je Ana Babić , iz službe za komunikacije i korporativnu odgovornost.\nPovodom ovog slučaja oglasilo i Udruženje potrošaka Kikinde.Predsednik Udruženja član je Komisije za rešavanje reklamacija Kompanije FCC.\n-Suština je da je došlo do nesporazuma. Svi pružaoci usluga imaju pravo na obračun kamate za neplaćene račune. Kompanija FCC obaveštava građane da će to pravo početi da koristi – rekao je Darko Cvijan, predsednik Udruženja potrošača.\nKorisnici koji imaju nedoumice i pitanja o dugovanjima i ispostavljenim računima mogu se inofrmisati putem besplatnog poziva coll centru na broj telefona 0800/111-666 ili lično na blagajni Kompanije.\n16 marta, 2017 Aleksandra Djuran\n← Na takmičenju “Kengur bez granica” učestvovao 381 učenik iz Kikinde Kikinda suosnivač Zavoda za urbanizam Vojvodine →


Euleks ante portas | Kosovo i Metohija\nPočetna strana > Debate > Kosovo i Metohija > Euleks ante portas\nEuleks ante portas\nnedelja, 26. oktobar 2008.\nKada bih se ja lično pitao i kada bih ja ovog trenutka odlučivao o tome, za mene nema nikakve razlike da li se međunarodne snage na Kosovu zovu UNMIK ili Euleks” rekao je gospodin Palma, lider Jedinstvene Srbije i vidno oraspoložio zamenicu američkog ambasadora u Beogradu. Ona se složila sa ovom mišlju i rekla svom domaćinu – “više od svega ohrabruje vaša podrška evropskoj budućnosti Srbije, naročito u ovom kritičnom trenutku za vašu zemlju”.\nAli za Beograd je malo komplikovanije da oraspoloži evropske sile. U Briselu, za razliku od Jagodine, vlada sasvim druga škola mišljenja; iz nekog razloga za Evropu je veoma važno kako se zovu međunarodne snage, a najvažnije je da se zovu Euleks i da nekako počnu da funkcionišu upravo pod tim imenom.\nDo sada je na Kosovu raspoređena jedna petina od predviđenih 2000 policajaca, sudija i specijalnih savetnika najveće misije EU, a prvi koji su stigli našli su se u procepu između kosovskih vlasti i Unmika, ne uspevajući da tačno odrede dokle idu čije ingerencije. Sa Unmikom je bilo problema i oko imovine, koju je trebalo da nasledi nova misija, ali je toliko zapelo da je na kraju bila potrebna intervencija generalnog sekretara Ujedinjenih nacija. Osim toga, Srbi na Kosovu ne žele da sarađuju sa Euleksom, pa je nađeno prelazno rešenje da se Unmik zadrži malo duže nego što je prvobitno bilo planirano, kako bi održavao vezu sa njima.\nMandat Euleksa predviđa pomoć kosovskim institucijama u pravosuđu, policiji i uspostavljanju zakona. Smernice su u Ahtisarijevom planu koji je ušao i u Ustav Kosova. Srbija je taj plan odbila i od početka formiranja evropske misije protivila se njenom dolasku. Instaliranje Euleksa nije išlo nimalo glatko, ne zbog protivljenja Srba, već zbog prilično loše organizacije i neplaniranih prepreka na koje su naišli “na terenu”, na kome su ih sačekali domaćini koji ne misle da im je u vladavini prava i razvoju institucija potrebna ikakva pomoć. Osim, naravno, finansijske.\nU mučnom raspoređivanju moći, obaveza i prava, srpsko odbijanje saradnje sasvim je dobro poslužilo za žalbe da međunarodna misija ne može da se rasprostre na celoj teritoriji Kosova, jedino se u tim žalbama nije spominjalo kako ide rasprostiranje na onom delu teritorije na kome nema Srba. U međuvremenu Evropska unija se samostalno i bez srpske pomoći našla u nevolji sa novom misijom, nestrpljenje u Prištini je sve veće, a nervoza je prilično podgrejana objašnjenjima da će Ahtisarijev plan biti direktan put ka punoj nezavisnosti. Od EU se očekivalo da pre svega zaokruži kosovsku teritoriju i otvori vrata kosovskim vlastima i severno od Ibra. To nekako ne ide tako glatko, a prištinski zvaničnici vole da se žale da se tako “cepa kosovska država”.\nI tu je upravo sva nevolja. Veliki je nesporazum oko toga koja se to država cepa i kako u tome učestvuje misija podrške Euleks. Srbiji nekako izgleda da je ona ostala bez dela teritorije, ali joj obično stiže odgovor da je to i zaslužila. Kosovo, međutim, smatraju albanski zaštitnici, ne može da se cepa, jer se već otcepilo od Srbije. S druge strane, Srbi koji misle da žive u Srbiji, a ne u političkom eksperimentu zvanom nezavisno Kosovo, dodatno se optužuju za nasilno cepanje države koja, istina, još ne postoji.\nMisija Euleks trebalo bi da administrativno zaokruži teritoriju koju Albanci smatraju svojom novom državom i da ne bude više zabune oko granice do koje je Srbija pocepana.\nNedostatak pravne osnove na kojoj bi počivala nova država možda je problem o kome se nerado govori, ali bi Evropska unija sa olakšanjem prihvatila rešenje tog nedostatka, do koga može doći samo uz učešće Srbije. U suprotnom Kosovo će ostati teritorijalna jedinica koja pretenduje da bude država, ali koja to ipak nije. Zato bi prihvatanje Euleksa bio poželjan signal da Beograd odobrava ono što do sada nije odobravao.\nSrpske vlasti pokušavaju da održe ravnotežu između Kosova i EU, ali je prostor za to sve uži. Od predsednika Tadića stigla je ponuda da je Euleks prihvatljiv ukoliko ga odobri Savet bezbednosti, ukoliko bude statusno neutralan i ne primenjuje Ahtisarijev plan. Evropske diplomate rado su prihvatile ovaj gest dobre volje, ali nije najjasnije kakvom diplomatskom akrobatikom će se pomiriti novi srpski uslov i osnovni razlog zbog koga je ustanovljena evropska misija. Savet bezbednosti nema razloga da ne prihvati nešto sa čim se Srbija slaže, a od ruskih prijatelja koji su do sad blokirali odluke o Kosovu davno je stigla poruka da neće biti veći Srbi od Srba. Ahtisarijev plan predviđa upravo ono što je Euleksu dato u zadatak, a neutralnost misije koja stiže iz Unije formalno ne mora da bude toliko sporna. Euleks sebe može i dalje da promoviše kao neutralnu misiju koja pruža jednu, takoreći, organizacionu pomoć. Jedina je mana što tu pomoć pruža institucijama koje sebe smatraju institucijama nezavisne države, a takvim ih smatraju i 22 države Evropske unije.\nIz zapadnih diplomatskih izvora stižu glasovi da je dogovor sa Beogradom na pomolu, a šef misije EU na Kosovu Iv de Kermabon potvrdio je da taj dogovor “nije mnogo daleko” i izjavio da očekuje da će do kraja zime Euleks biti raspoređen na celom Kosovu.\nIstovremeno, srpske vlasti poručuju da neće odustati od Kosova, ali prištinskim zapadnim prijateljima je jasno da stabilnost mogu održati samo uz pomoć Beograda. Evropa bi za uzvrat mogla da oprosti Srbiji što ju je dodatno iziritirala nedavnim zahtevom Generalnoj skupštini UN da se o pitanju Kosova izjasni Međunarodni sud pravde. Upozorenja da to nije put koji vodi u Evropu stižu naveliko, a istovremeno se diskretno daju smernice da bi taj put mogao da vodi preko dogovora oko Euleksa.\nTako su se pitanja Kosova i Evrope, ta potpuno razdvojena pitanja kako nam lepo govore naši evropski prijatelji, na volšeban način ponovo ukrstila. Nešto otvoreniji bio je novopečeni dobitnik Nobelova nagrade za mir, Marti Ahtisari, pregovarač koji je od početka znao kako će se pregovori završiti, da “povratak Kosova u Srbiju nije izvodljiva opcija”, koji je jednostavno objasnio da će Srbija morati da promeni mišljenje o Kosovu – “Ne možete zabadati nož u leđa EU i istovremeno govoriti da hoćete da uđete u Uniju”.\nAko je nobelovac u pravu, popuštanje Euleksu samo je prva etapa u zahtevima koji će biti isporučeni Srbiji na njenom putu ka EU, koji sve izvesnije vodi preko Kosova.\nŠta donosi arapska revolucija\nLuis Injacio Lula – lider dolazećeg sveta\nKarla u kampanji